
BASARABIA NOASTRĂ 


*1 - r- *.*■* 1 ' ' r : *-■ 

Dealungul veacurilor, Basarabia a făcut parte din 
Moldova şi spiritual a păstrat totdeauna legătura cu 

Românii de dincoace de Prut, 

Numele de Basarabia se dedea la început numai 
părţii de miazăzi a ţinutului dintre Prut şi Nistru; 
apoi a fost estins întregului ţinut numai după cedarea 

lui, în 1812 , 

Moldovenii de acolo vâzându-se despărţiţi de fraţii 
lor şi-au pus nădejdea în biserică, singura lor mân¬ 
tuire; deaceea şi literatura de după 1812 îşi păstrează 

caracterul religios, _ 

Pe vremea arhiepiscopului dela Chişinău, Uavrul 

Bănui eseu, limba românească de peste Prut sa păs¬ 
trat si s'a întărit în biserică până la mijlocul veacului 

trecut. 

In timp ce ciobanii români, în tendinţa lor de ex¬ 
pansiune, răspândiau şi în Basarabia cărţile poporane, 
tipărirea de cărţi româneşti, în deosebi religioase, 
continuă multă vreme, împiedecată numai din can 

în când. 

Mănăstirile din Basarabia, cele mai multe vechi de 
mai bine de o sută de ani, lăcaşuri de credinţă stră- 
bună, stau astăzi — fie răsărind într'un mijloc de pă- 

dure, fie pitulate după o creastă de deal, fie ascunse 
după o cotitură de râu — mărturie sigură de păs¬ 
trarea acestui suflet românesc. In aceste cuiburi de 


românism, sau păstrat credinţa, firea şi graiul nostru. 
In cântările de strană, în cetaniile sfinte, în cuvântul 
domol, blând, asemuitor cu al bătrânilor cronicari, al 
călugărilor cu feţele arse de soare şi bătute de vânt ; 
vom găsi cea dintâi lămurire cu privire la păstrarea 
neîntreruptă a graiului românesc, în vechiul trunchiu 
al Moldovei, 

Cu toate încercările de desnaţionalizare, naţionali¬ 
tatea poporului românesc din Basarabia s’a păstrat 
în deosebi la sate, din cauza puternicei tradiţiuni mol¬ 
doveneşti. 


Dacă coborîm dealungul văilor râurilor, în întinsu¬ 
rile mănoase ale Bugeacuîui, în ţinutul vechilor plă- 
ieşi ai lui Ştefan cel Mare, Codrenii şi Orheienii, sau 
dacă ne urcăm spre miazănoapte, în ţinutul Sorocei, 

al Bălţilor sau al Hotinului si dacă străbatem în vieata 

plugarului mol do van din Basarabia, vom avea încă o 
lămurire, şi mai preţioasă, în întărirea acestei con¬ 
vingeri. Acolo la ţară, lângă leagănul copilăriei, în 
jurul căminului, în domnia gospodăriei vom auzi nu¬ 
mai gra^u românesc. Mamele, în deosebi, prin caracte¬ 
rul firii lor, prin statornicia faţă de locul unde s'au 
pomenit şi prin felul îndeletnicirilor lor, au contribuit 
în largă măsură la legătura strânsă cu vechile tra¬ 
diţiuni moştenite dela părinţi. 


O acţiune sistematică de desnaţionalizare, în a doua 
jumătate a veacului trecut, sa început prin şcoală, 
dar n a izbutit decât la oraşe şi nu în toate împreju- 

rările. Aceasta a fost fără efect la sate, fiindcă ţă¬ 


ranii moldoveni nu învăţau ruseşte, 

E adevărat că, prin forţa lucrurilor limba româ¬ 
nească a fost pusă în aşa situaţie încât să nu fie la 
nimic necesară; ea era însă îndestulătoare pentru 


vieaţa din casa şi din ograda săteanului. îndată ce se 
îndepărta dela aceste trebuinţe la altele mai mari, mai 
importante, ca de pildă legătura oamenilor cu autori¬ 
tăţile sau năzuinţa cuiva de a se ridica pe o treaptă 
socială şi culturală mai înaltă, limba românească nu 
mai era bună la nimic şi începea să aibă rol şi im¬ 
portanţă limba rusească. Căci nu se găsiau nici cărţi, 
nici scoli în limba română; aceasta era isgonită de 

peste tot locul, 

O împrejurare norocoasă pentru noi, însă, a fost ca 
tendinţa de rusificare la sate să nu poată da roade; a 
fost lipsa de şcoli. Ce putea face, de pildă, o şcoală, 

de 400 gospodari? Aşa că cei mai mulţi din vlăsta¬ 
rele satelor nu ajungeau să înveţe ruseşte, ci conti¬ 
nuau să trăiască si să vorbească în limba lor de naş¬ 


tere, în limba părinţilor lor. 

In situaţia aceasta, ţăranii moldoveni neajungând 
să înveţe ruseşte şi neputând înţelege nici slujba re¬ 
ligioasă, era ameninţată însăşi religia creştină. Atunci 
s’a ajuns a necesitatea ca în satele moldoveneşti, 
slujba religioasă să se facă în limba norodului, să se 
ţină credincioşilor predici în moldoveneşte şi sa se 
tipărească în aceeaşi limbă cărţi lămuritoare pentru 
adevărata credinţă. A fost necesară astfel însăşi in- 
tervenţia autorităţii în folosul graiului românesc, în¬ 
tărind si mai mult o tradiţie care n'a fost niciodată 

întreruptă, ei numai slăbită de împrejurări nepriel¬ 
nice- 


Na întârziat mult şi sa admis şi oficial în şcoli, 
limba maternă, cel puţin pentru lecţiile de religie. 

Fireşte că la oraşe situaţia era mai rea, fiindcă 
acolo erau puţini Moldoveni, şi unii dintre boieri, deşi 
au păstrat multă vreme tradiţiunea strămoşească, în 
tamilie, în vieaţa publică n'au rezistat puternicii in¬ 
fluenţe a puterii stăpânitoare. 

Dintre cei ce urmau şcolile ruseşti, unii au trecut 
Nistrul- Cei mai slabi de înger s’au înstrăinat..,. In- 
străinarea aceasta nu trebue înţeleasă în sensul des¬ 


fiinţării unei conştiinţe, a sufletului lor firesc, căci nu 
se nimiceşte aşa de uşor sufletul unui om şi al unui 
neam,,. Scânteia conştiinţei naţionale viază încă şi în 
sufletul acestora; ea e îmbrobodită numai de un gros 
strat de cenuşe..,. Acestora le adresează unul din 


poeţii basarabeni, prin glasul bătrânului Nistru, cu¬ 
vintele sale de jale şi de amărăciune: 


Feciorii tatei, uri sânt eţi? 
împrăştiaţi prin lume, 

V aţi depărtat mereu de neam, 
De fraţi, suroh şi mume! 

Nu v* amintiţi de ţara noastră, 
Cea plină de livezi, 

Şi-mi pare c aţi uitai cu toţii 
De codrii noştri verzi! 

La mine — Nistrul vosf 

[bătrân — 

Nu vă gândiţi de loc; 


Se vede că ’n zădar v aştept, 
Că riam de voi noroc. 

V’aţi alipit de alte sânuri 
Şi noi părinţi găsiţi, 

Din alte râuri v adăpaţi 
Şi ’n graiu strein vorbiţi! 

Şi plânge ţara după voi, 

mm u f / * 

Copii rătăcitori, 

Cum plânge maica ’n zori 

[privind 

Uitată de feciori! 


Au fost alţii însă, care cu toată strălucirea orbitoare 
a oraşelor ruseşti, cu toată bogăţia literaturii ruseşti, 

cu toată încântarea ideilor înaintate ale socialismului 
rusesc nu şi-au pierdut cumpătul, ci au rămas că 
lăuziţi de gândul de a-şi pune toate puterile lor su¬ 
fleteşti în slujba norodului din mijlocul căruia au 
pornit- Astfel din învăţătura înaltă, într’o psicologie 
străină firii lor, se deşteaptă tocmai ideea naţională, 
a lidicării poporului moldovenesc din Basarabia, dm 
ignoranţa în care era adormit. Aceştia sunt aşa zişii 
fini ai lui Ion Pelivan, cunoscutul naţionalist din Ba¬ 
sarabia ; aceştia, printre care se cuvine să amintim pe 
Ştefan Ciobanu, cunoscutul învăţat, membru al Aca¬ 
demiei Române, pe dr. Ciuhureanu, pe regretaţii Alexe 
Mateevici şi Simion Murata, au dat semnalul propa- 

^ ^ ^ 1 _L 1 întirD PTItt SI TST lIStTXl ^ 


înainte însă de a-şi fi pus aceştia în practică pro¬ 
paganda lor culturală, se cuvine să arătăm că tra¬ 
diţia cultă românească nu rămăsese fără continuitate 

faţă de începutul secolului. 

Pe lângă activitatea literară a scriitorilor basarabeni, 
trecuţi dincoace de Prut, au fost profesori şi scriitori 
moldoveni, care au întărit tradiţia prin operele lor, 

în Basarabia şi Rusia. 

Astfel, lacob Hâncu, profesor de limba românească 
la Universitatea din Petrograd; Donciu, profesor de 
limba română la Liceul Nr. 1 din Chişinău şi autor al 
unei cărţi de limba română (1861), unde apără cu 
căldură limba maternă şi dă extrase din scriitorii de 
dincoace de Prut; I. Sârbu (pe la 1856), cunoscutul 
traducător de poezii şi fabule ruseşti; Gh. Păun (1868), 
care ne-a lăsat în manuscript o culegere din literatura 
populară şi din cea cultă dela noi; Al. Nacu, istoric, 

dar care a scris şi poezii, traduceri din Crâlov şi Ler- 
montov. 

Reînvierea, de fapt, a poporului basarabean, trebuia 
să vie în chip firesc, de dincoace de Prut. 

Fugit de urgia rusească, Pantelimon Halipa şi apoi, 
după îndemnul lui, N. Alexandri, urmează la Iaşi 
cursurile Facultăţii de litere, fac cunoştinţă cu liber¬ 
tatea şi cultura românească, la obârşie, simt fiorul 
gloriei trecutului românesc şi se înapoiază peste Prut 
cu convingerea că ridicarea poporului basarabean din 
starea lui de ignoranţă nu se poate face decât pe te¬ 
meiul culturii fireşti, a neamului din care face şi el 
{•arte. De aceea, în 1911 şi începe publicarea „Cuvân¬ 
tului Moldovenesc , menit să aibă un rol însemnat în 
îăspândirea luminii în straturile româneşti dintre 
Prut şi Nistru. Pagini de literatură sănătoasă româ¬ 
nească din Alecsandri, Coşbuc,. Creangă; pagini 
din Istoria Românilor, sfaturi privitoare la agricul- 
tură, gospodărie, sănătate, economie, etc., — expuse şi 
acestea într’un graiu simplu, bătrânesc, curat, pe înţe¬ 
lesul ţăranilor moldoveni. 

Sforţările acestea atât de nobile şi aşa de cuminţi 
se întâlnesc cu un alt curent sănătos, al preoţilor mol¬ 
doveni, care încă din 1908, prin publicaţiunea „Lumi¬ 
nătorul pornită din nevoia de a se lămuri poporului 
reJigiunea creştină şi a-1 feri astfel de rătăcire, dau 
sfaturi morale în limba moldovenească, inserând şi 
chestiuni de istorie, povestiri uşoare sau chiar poezii, 

cu cuprins religios, în care s’a distins poetul-preot 
Alexe Mateevici, 

Dar această atmosferă cultural-românească nu e 
ceva accidental, fără legătură şi cu trecutul cultural 

al poporului basarabean. Spiritul românesc din Basa¬ 
rabia na rupt şirul unei desvoltări continue cu ce a 
fost înainte, în timp, sau cu ce a fost în juru-i, în cele¬ 
lalte ţinuturi româneşti. 

9 3 

Cine poate uita fabulele atrăgătoare, în limba sim¬ 
plă şi curat românească, în formă originală, ale lui 
Alexandru Donici, originar din Basarabia, instruit 
prin capitala Rusiei, dar cu sufletul plin de dragostea 
pentru plaiurile copilăriei... Cine nu ştie pe genialul 
scriitor Alecu Russo, care-si descrie asa de frumos sa- 

tul de naştere, cu părul mare în mijloc, răschirat pe o 
vale a codrilor Bâcului... Dar pe acel Cavaler Costache 
Stamati, atât de legat de spiritul literaturii noastre de 
dincoace de Prut, cântăreţ al ,,Străjerului“ lui Mihail 
Sturza şi la care găsim acelaş avânt ca şi la Cârlova 
în a sa ,,Odă“ închinată oştirii române!... Cum s’ar 
putea uita familia Hăjdeilor, originari din ţinutul Ho- 
tinului şi în care — după vorba lui Odobescu — patru 
generaţiuni şi-au transmis una alteia, cununa de lauri 
şi de mirţi; şi în deosebi acel spirit genial al lui Bog¬ 
dan Petriceicu Hasdeu f care zugrăveşte în culori vii 
Nistrul si Basarabia, 

Şi în sfârşit pe acel Muruzi de mai aproape de noi, 
care în scrierile sale despre ţara-i de origină şi în 
deosebi în „Pribegi în ţară răpită“ avea viziunea lim¬ 
pede a fericitelor vremuri ale unirii, 

E adevărat că dela 1905, situaţia sa schimbat, în 
Basarabia, prin izbucnirea revoluţiunii, în urma răz¬ 
boiului Ruşilor cu Japonia, Autorităţile ruseşti au în¬ 
ceput să fie mai largi faţă de drepturile naţionalită¬ 
ţilor, De atunci încoace, intelectualii români din Basa¬ 
rabia încep să se afirme, întâi în cercul lor restrâns, 

mai apoi prin contactul cu tovarăşii lor de luptă din 
celelalte ţinuturi româneşti, Şcoalele româneşti înce¬ 
puseră a da roade şi din mijlocul lor se iviau cetitorii 
gazetelor şi revistelor moldoveneşti. 

Revistele bisericeşti, scrise în limba rusă, publicau 
dela o vreme şi articole în limba română; de asemenea 
broşurile religioase, cu caracter lămuritor, începuseră 
a fi scrise pentru Moldoveni, în româneşte. 

Apar apoi foi deadreptul în moldoveneşte. Astfel 
aveau „Basarabia", la care colaborează şi poetul 
preot A, Mateevici, „Glasul Basarabiei", de scurtă 
durată până la apariţiunea „Luminătorului" şi a ,,Cu¬ 
vântului Moldovenesc", care fac epoca în istoria lite¬ 
raturii româneşti în Basarabia, 

In programul „Luminătorului" (1918) se cuprin¬ 
deau: „Voroave, învăţături, cuvinte şi cuvântări în 
limba moldovenească; tălmăciri din învăţăturile atin- 
gătoare de vieaţa şi luminarea norodului-,,,; răspân¬ 
direa în mijlocul Moldovenilor, a hrisoavelor atingă- 
toare de istoria vieţii obşteşti,,,; stihuri cu cuprins 
moral bisericesc; comunicări despre rândurile ocâr- 
muirii, în ceea ce atârnă de biserică şi şcoală,,,". 

Acest program a înlesnit lui Alexe Mateevici, atunci 
elev în seminar, să se arate ca un minunat mânuitor 
al limbii româneşti, în predici şi poezii religioase. 
Alături de el erau, ca redactori, protoereul Const. 
Pop o viei şi ieromonahul Gurie, ajuns apoi Mitropolit 
al Basarabiei, 

Ziarul „Cuvântul Moldovenesc" apare cu un pro¬ 
gram tot aşa de folositor neamului moldovenesc. El 
prevedea luminarea sătenilor, popularizarea la sate a 
sfaturilor bune pentru sănătate, de economie rurală, 

si informaţii din tară si din lume. Unul din redactorii 

! 9 9 9 

lui, N. Alexandri, era un aprins adept al lui Tolstoi, 
de cărui principii pentru luminarea ţăranului prin 
şcoală, şi prin religia curată creştină, erau mult răs¬ 
pândite şi bine primite. 

Au început a se scrie şi răspândi mici povestiri mo- 
3ale şi altele cu cuprins profan, „Cântece moldo ve- 
aeşti", în timp ce de peste Prut pătrundea aproape 
legulat „Albina", 

Cărţile româneşti se comandau la Odesa şi Petro- 

f f 9 

|rad, pe unde erau aduse din Bucureşti, Altele erau 
Irimise de anonimi, Moldovenilor recunoscuţi ca na¬ 
ţionalişti, cum era Pavel Gore, învăţatul arheolog şi 


istoric basarabean. 

Dar redacţiunea „Cuvântului Moldovenesc" a găsit 
un mijloc mai ingenios de a păstra şi des volta contac¬ 
tul cu vechiul regat: a scos, de două ori săptămânal, 
o revistă cu acelaş nume, răspândind cele mai bune 
producţiuni ale literaturii româneşti, din Donici, Ale- 
xandrescu, Anton Pann, Alecsandri, Creţeanu, Russo, 
Eminescu, Creangă, Gane, Coşbuc, Vlahuţă, Dela- 
vrancea, Iosif, Sadoveanu, Goga, 

In felul acesta, foile româneşti din Basarabia păs¬ 
trau nu numai tradiţia limbii, religiei şi obiceiurilor, ci 
şi tradiţiunea literară românească. 

SUFLETUL ROMÂNE [SC 
ÎN LITERATURA ACTUALĂ BASARABEANĂ 


Cum se înfăţişează sufletul românesc, în produc- 
ţiunile literare ale Basarabiei actuale? 

O predilecţiune, o înclinare deosebită către anii cei 

mai fragezi ai copilăriei, o pătrundere în vieaţa intimă 

familială: de aceea mai fiecare poet basarabean a 

scris şi câte un „Cântec de leagăn". Şi cum e firesc, 

în legătură cu acele imagini se desprind şi simţimin- 

tele cele mai duioase, cele mai mişcătoare. Astfel de 

cântece au scris Sergiu Cujbă şi Âlexe Mateevici şi 

duiosul poet T. Roman. Cităm pe-al acestuia din 
urmă' 


Dormi copile ’n legănaş, 
Dragul mamei îngeraş; 
Dormi în sânul ce! mai lin 
Şi de visuri bune plin. 
Stelele pe cer lucesc, 
Oamenii se hodinesc; 

Dormi în somnul tău duios, 
Dragul mamei „făt-frumos*\ 
Numai eu de dorul tău, 
Legănându-mă mereu 
Stau de pază şi veghez 


Şi din ochi des lăcrămez. 
Dormi în pace liniştit, 
Pruncul mamei cel iubit. 
Dormi cu Domnul! Eu te las. 
Dormi şi fă-te un viteaz 
Groaznic pentru cei străini. 
Luptător cu cei haini! 

Şi să creşti un Moldovan , 

Să ai suflet de Râmlean; 
Vieaţa ta, al mamei pui, 
Pentru ţară să fi-o pui! 

In jurul căminului atât de drag, se întâlnesc şi chi¬ 
purile scumpe ale fraţilor, ale unei mame bune şi du¬ 
ioase (AL Mateevici) sau al unui bătrân păstrător al 
suvenirurilor trecutului („Bunicul 1 de Nică Româ- 


naş): 

Când văd în juru-mi băetanii 
Voinici, nepoţi, feciori şi gineri 
Din spate parcă*mi scutur anii 
Şi iar mă simt ca voi, dragi 

[tineri .. 

Din nou cu soarta faţă’ n faţă, 
Stau gata să mă iau la luptă; 
Dar... între moarte şi vieaţă 
Puterea mea e armă ruptă... 

Şi mă ’ntristez căzând pe 

[gânduri, 

Căci şters de vlaga tinereţii, 
Ca pomul, toamna, frânt de 

[vânturi, 

Mă ’ndoi sub jugul bătrâneţii... 


Şi-atunci la cer din pragul 

[morţii, 

înalţ o rugă a mea fierbinte: 
—■ „O, Doamne, mântuie-mi 

[nepoţii, 

Şi apără-i ca un părinte. 
Aprinde ’n suflete avântul 
Şi ’n inimi flacăra iubirii... 

Să ’mpodobească tot pământul, 
Ca o grădină trandafirii. 
Frumos şi ’nalt le fie ţelul, 
Spre soare vecinie să se-avânte, 
Şi’n luptă pieptul ca oţelul, 

Iar de-or muri, murind să 

[cânte! 


Satul copilăriei, cu cele dintâi aduceri-aminte, cu 
melancolia lui, a fost un nou motiv de inspiraţiune 
pentru poeţii basarabeni de astăzi: Mihail Minciună 
dă, în sensul acesta, două poezii: „Satul Pereni* 1 şi 
„Satul Bogzeşti“, P, Halippa publică ,,In cuibul copi¬ 
lăriei mele (satul Cubolta)“, G. Năstase duioasa poe¬ 
zie „Sătucean din vale**, pe care o redăm în între¬ 
gime ' 


Sătucean din vale 
Cu căsuţe albe, 

Cu copile dalbe, 

Eşti prea plin de jale! 
Te-au lăsat bărbaţii. 


Voinici ca şi brazii, 

Şi s’au dus, s’au dus 
Departe ’nspre-apus... 
Si-au cernit năfrămile 
Fetele, nevestele... 

Sâtucean din vale, 

Ai atâta jale, 

Că nu ’ncape ’n casă 
Şi ’n pârâu se varsă! 
Şi pârâu-o duce 
Până *n iazul satului; 
Dar nu s ncape jalea 


Nici în matca iazului, 
Şi-o trimete iazul 
Până *n apa Nistrului, 
Şi-i tulbură jalea 
Chiar valul bătrânului 
Ai atâta jale, 

Sătucean din vale! 


Cele două mari râuri dela hotare, ducând cu apa lor 
jalea şi revolta unui popor întreg, încătuşat în nă¬ 
zuinţele lui sfinte, se întâlnesc adesea în concepţiu- 
nea scriitorilor din Basarabia, Din acest punct de ve¬ 
dere, am citat mai înainte ,,Tânguirea Nistrului* 4 a 
lui L U. Friptu; mai e „Dunărea şi Prutul'* între poe¬ 
ziile fecundului N. Românaş; şi redăm următoarea 


poezie „Doina Prutului", 
şi el lot Basarabean: 

— Foaie verde de secară, 
Prutule, apă amară, 

Ce vii tulburat prin ţară? 

— Cum să nu fiu tulburat 
Dac atât am aşteptat ... 

Şi aştept mereu, mereu 
Să se schimbe rostul meu ... 
Căci grozav am obosit 
La străini să fiu robit. 

Eram r&mânească apă. 

Azi streinii se adapă; 

De ostaşi eu sunt păzit 
Şi de dânşii ispitit, 

Să văd de nu se strecoară 
Vreun frate în spre ţară; 

Sa se vadă fraţi cu fraţi 


datorită lui Sergiu Cujbă, 

De acelaşi dor mânaţi . 

Iar eu stau şi nam ce face 
Nici în luptă ’s, nici în pace . 

Şi de-atâta frământare 
îmi sunt apele murdare, 

Şi de-atâtea lacrimi plânse 
Şi de-atâtea doruri strânse . 

O, Ştefane, Doamne sfânt! 

Ce nu ieşi tu din mormânt, 

Să baţi aprig din picior, 

Să-ţi aduni al tău popor?! 

Iar eu mândru, fericit, 

Să curg iarăşi lin, tihnit, 
Pentrun singur neam şi-o ţară, 
Cum a fost odinioară !,., 


Dar ceea ce a inspirat cu deosebire pe scriitori ba¬ 
sarabeni, ceea ce a făcut sa le vibreze cu putere sufle- 

tul a fost dragostea neînfrântă, adevărată, pentru ţă¬ 
rani, Acest înalt şi puternic sentiment, care le face 
cinste şi care e vrednic să-l imităm şi noi, e o parte 
caracteristică a concepţiunei basarabene de astăzi, 

S a zis că România s*a unit cu ţăranii din Basarabia» 
şi cu drept cuvânt. Şi cugetul, şi simţirea, şi firea şi 
obârşia acelor vrednici bărbaţi ai Sfatului Ţării din 

9 " * 


Chişinău, poartă pecetea ţărănească. 

.....Cu prilejul înfrăţirii tinerimii universitare din 
toate ţinuturile româneşti, în primul an al unirii din 
1918, la o masă frăţească la care luau parte studenţii 
basarabeni, ardeleni, bucovineni, ieşeni şi bucureşteni, 
ne-am înălţat, după cuviinţă, gândurile şi glasurile 


sincere întru preaslăvirea Capului Statului. De îndată 
un student basarabean a adăugat: „Şi acum să trăiască 
poporul!". Da, „să trăiască poporul", numai că pen¬ 
tru noi atunci, ca şi pentru fraţii basarabeni, Regele 
şi poporal erau una. Regele simboliza ideea celor mai 
bune sforţări pentru ridicarea şi întărirea acelor 
ţărani, strâns legaţi de pământul pe care-! muncesc 


cu trudă şi pe care-1 apără cu jertfe nenumărate,,. 
Răsăriţi din mijlocul poporului, hrăniţi sufleteşte cu 
tot ce firea românească în Basarabia a ţinut ascuns 


în cutele sufletului acelor ţărani moldoveni, scriitorii 
basarabeni de astăzi nu se puteau depărta de acest 
suflet şi nu-1 puteau uita în ceasurile lor de visare, de 
îngândurare. 

Accente puternice în sensul acesta găsim în poezia 

„Jaloba Moldovenilor către împăratul" de Sergiu 
Cujbă; în versurile lu J P. Halippa: 


Şi eu cânt atunci vieaţa 
Moldovenilor din sate, 


Ce trăesc în neagra ceafă 
De dureri nenumărate... 


şi mai ales într’o viguroasă poezie a lui Alexe Ma 
teevici, „Eu cânt": 


Eu cânt pe-acei ce ’n jug şi 

[chin, 

Pe -a lor spinare ţara ţin, 

Cari în robie şi necaz 
Voinici, puternici au rămas! 
Vânjoşi, înalţi, ca Herul tari, 
De soare arşi, bătuţi de vânt, 
Brăzdează harnicii plugari 
Al ţării lor mănos pământ. 


Eu cânt căci văd că ele vin 
Acele zile de senin, 

Eu cânt, căci văd de-acum că 

[ piere 

A tării vecinică durere; 

Eu cânt căci văd necazul frânt 
Şi-aud plugari în zori cântând 
Nu doine de amar, de dor, 
înviorarea ţării lor.. . 

Şi glasul vieţii ascultând 
Venirea zorilor eu cânt. 


Din toate aceste feluri de poezii, fie cântece de lea¬ 
găn, fie suveniruri din vârsta copilăriei si din vieata 

™ ţţ ( 

căminului părintesc, fie cântări ale pământului şi po¬ 
porului moldovenesc, se desprinde un simţimânt care 
e general, continuu, bine închegat, s mţimântul dragos¬ 
tei de ţara şi de neam. Acesta e redat apoi într’o su¬ 
medenie de bucăţi în proză sau în versuri, în imagini 
şi cuvinte pline de avânt, de căldură. Sentimentul de 
patrie şi de neam urmăreşte pe Moldoveanul din Ba- 
sarabia, oriunde ar rătăci el pe lume... 

Iată cum sună „Doina Basarabeană" a lui Românas: 

j 


O, unde-ai fi, iubită ţară 
Iubită mamă ’ndurerată, 
De fiii tăi peste hotară 


Pe veci rămâi tu neuitată. 
Cum pleacă soarele ’n desarâ 
Şi ’n zbateri flacăra se stinge 


Se strâng toţi fraţii grămăjoară Dar cât ne-a străluci un soare 
Şi prind de dorul tău a plânge. De-apururea şi pân da moarte, 
, . .. . . .. Te vom iubi, o dulce ţară! 

O, cât ai fi tu de departe 

-De ideea de ţară se leagă ideea de neam. Moldo- 
venii n’au uitat că fac parte dintr’un popor mult mai 
întins, având acelaş graiu, acelaş port, aceeaşi cre¬ 
dinţă, aceleaşi aspiraţiuni de viitor. Cei mai bătrâni 
încă ţin minte din ce le-au povestit înaintaşii lor, des¬ 
pre vremea când Basarabia era tot una cu Moldova 
de peste Prut şi, că sunt de acelaş sânge, de aceeaş 
viţă cu Românii din celelalte ţinuturi. In cetirea is¬ 
toriei Românilor, au găsit cărturarii Basarabeni, în¬ 
treaga lămurire a trecutului glorios al poporului lor şi 
tot de acolo îşi dobândesc puterile sufleteşti cu care 
pornesc la lupta viitorului. O jale nespusă le cuprinde 
sufletul când pun faţă’n faţă strălucirea trecutului cu 
starea nenorocită, de sub stăpânirea streinului. A 
fost o cutremurare generală a inimilor cărturarilor 
patrioţi, când cu câţiva ani în urmă, P. Halippa le-a 
cetit următorul crâmpei de versuri: 


Cetind a neamului poveste, 
O jale mare făr de veste 
Se naşte ’n sufletu-mi trudit. 


Şi iar privelişti triste văd, 
Căci fraţii tot în lanţuri şed. 
Robia veche tot domneşte. 


Asvârl atunci eu cartea tristă Eu văd.că totu-i ca ’n poveste 


M’aşez afară jos pe prispă 
Şi ’n juru-mi caut obosit. 


Şi simt că iarăşi făr de veste 

I \L * 

Un plâns amar mă podideşte. 


De câte ori cuget asupra acestei mişcări culturale 
româneşti din Basarabia, mă duc printr’o firească 
asociaţie, cu gândul la frumoasa activitate a „Daciei 
literare ‘ dela 1840, Acţiunea începută cu atâta hotă- 
rîre, într’o asa de înaltă solidaritate intelectuală, de 

? j * 

Kogălnîceanu şi prietenii lui, Alecsandri, Negruzzi, Ion 
Ghica, Russo, Bălcescu, e, în proporţiuni mai res¬ 
trânse, acţiunea fraţilor Basarabeni cărturari dela 
1911—1918- Tendinţa de afirmare a sufletului româ¬ 
nesc în tot ce are el mai bun şi mai original şi năzuinţa 
de unitate sufletească a Românilor de pretutindeni sunt 
şi preocupările de seamă din renaşterea culturală a 
Basarabiei 1 )- P- Halippa, N. Alexandri, Simeon Mu¬ 
rata, Alexe Mateevici, Nică Românaş şi întreaga 
pleiadă a celorlalţi cărturari moldoveni, strânşi în 
jurul „Cuvântului Moldovenesc", mă duc cu gândul la 
pleiada scriitorilor eroici ce au pregătit, prin activita¬ 
tea lor literară,i unirea dela 1859, după cum aceştia 
au dus în mod firesc la unirea din 27 Martie 1918- 
ţintind şi la celelalte uniri ce au urmat-o pe aceasta: 


Chem la dragoste frăţească 
Şi la vieaţă în unire 
Toată lumea românească 
Ce azi zace ’n nesimţire. 


Dar eu cred ca mea cântare 
Va trezi şi ’n alţii dorul 
Să pornească pe cărarea 
Ce ne-o cere viitorul !,,. 


.-.scrie şeful acestui curent de renaştere românească 
în Basarabia, P, Halippa, gândindu-se cu tot dinadin- 


1 J * Dragostea de cântecele populare a scriitorilor din jurul 
Daciei" o găsim şi la scriitorii basarabeni. Iată cum zugră¬ 
veşte în versuri P, Halippa, această atitudine sufletească: 


Atât amar şi-atâta jale 
S'aude ’n doinele de ţară 
încât îmi par un plâns pe vale 
Al bocetelor de ’ngropare! 
Atâta dor şi-aşa chemări 
Răsună ’n cântecele noastre: 

In cât îmi par întruchipări 
A însăşi inimii albastre. 


Atâta foc şi-aşa tărie 
Răsună ’n versul haiducesc, 
încât la luptă parcă ’mbie 
întregul neam moldovenesc! 
Aşa sunt cântecele noastre: 
In ele-am îngropat durerea, 
Cu ele nasc dorinţi albastre, 
Şi ele risipesc tăcerea. 


sul la unirea tuturor fraţilor într’o singură ţară, aşa 
cum este astăzi. 

Şi nu numai bucăţile literare, ci întreaga cultură 
moldovenească din Basarabia urmăreşte această dra¬ 
goste adâncă de istoria neamului, de a preţui comorile 
sufleteşti ale poporului românesc, cântecele bătrâ¬ 
neşti, legendele, poveştile şi alte odoare nepreţuit de 
mari şi scumpe ale sufletului românesc- Din această 
tendinţă porneşte şi grija cea mare, pe care o arată 
scriitorii basarabeni pentru caracterul cel mai esenţial 
al naţionalităţii noastre, grija unui graiu curat româ- 

9 9 

nesc. Cultivarea formelor arhaice ale limbii româneşti, 
b cuvintelor si construcţiunilor curat româneşti, fără 

* f 9 

neologisme şi totuşi destul de încăpătoare pentru a 
arăta toate cugetările şi simţirile, e o notă de nobleţă 
sufletească si de adâncă seriozitate a cărturarului ba- 

3 

sarabean. Şi poate a fost dat ca din partea aceea, 
dinspre Nistru, să ne vie şi tămăduirea păcatelor 
noastre de reînoiri în ale limbii. Aşa se şi face că şi 
cea mai frumoasă poezie în care s’a cântat limba noa¬ 
stră după însăşi socotinţa filogolului nostru de frunte, 
d-1 O- Densusianu, să ne vie tot din partea unui scrii¬ 
tor basarabean, regretatul preot-poet, Mateevici 1 ) - 


*) Am urmărit literatura basarabeană actuală din punctul de 
vedere al tendinţelor ei, al reprezentării sufletului românesc In 
feluritele lui înfăţişări. Poezia basarabeană nu e însă lipsită şi 
de însuşiri pur estetice. Iată, de pildă, în ce imagini originale, 
ingenioase, e îmbrăcată ideea ,,poetului": 

In ceasul mohorât al serii, In graiul cărţilor, el poartă 
Când doarme în tăcere-o lume, Un nume gingaş de poet; 

Eu cânt pe omul îndurării, Iar vechea, nemiloasa soartă 

Eu cânt pe omul fără nume. Durere i-a sădit în piept. 

Un înger coborât de sus, 

Se spune, inima i-a scos; 

Şi ’n loc, jăratec roş i-o pus, 
S’aprindă lumea, ca Christos. 
Poetul cu aşa menire, 
Plecat-a *n lume singuratec; 


Arzând întreaga omenire 
Cu îngerescul său jăratec. - 
Dar răul lumii l-a învins 
Tocindu-i vlaga şi putere; 
Jăratecul încet s f a stins, 

Udat de lacrimi de durere. 

(T. Roman) 


Iată şi un crârnpeiu de poezie populară, culeasă în Basarabia, 
de cunoscutul folklorist, V. Madan: 


De neagra străinătate 
De care-am avut eu partea. 
Sărmana frunză de fag, 

Cum mî-a spus ea ce-am să 

[trag,.. 


Sărmana frunză de teiu, 

Cum mi-a spus ea cam să 

[peiu... 

* 

(Cântecul Kăpcazului) 

TEXTE 





basarabia 

(Din „Descrierea Moldovei*', de D. Cant emir) 

Basarabia 1 ) era odată a treia parte a Moldovei. 
Tot pământul ei este şes, nare dealuri, nici codri, se 
adapă numai cu Ialpugul, care curge necontenit. Nea- 
vând râuri, nici fântâni, ca să scape de lipsa de apă, 
locuitorii sunt nevoiţi a săpa puţuri foarte adânci... 
Această parte c e ţară, fu subjugată de Turci, înainte 
de a li se supune toată Moldova. Astăzi, nu mai stă 
sub domnia Moldovei, cu toate că oraşele şi satele de 
pe lângă Dunăre, până în ziua de astăzi, sunt pline de 
Moldoveni care urmează legea creştină şi rabdă tira¬ 
nia Turcilor şi Tătarilor, Ceilalţi locţiitori sunt, parte 

Tătari, parte Turci... 

Basarabia se împarte azi în patru ţinuturi: al Bugea- 
cului, Achermanului, Chiliei şi Ismailului, 

1. In mi locul acestei părţi de pământ este Bugeacul, 
care s'a da! spre locuinţă Tătarilor... care, cercând să 
împreuneze Donul cu Volga, mai bine de treizeci mii 
de familii de Tătari Nogai, se desfăcură de Ruşi şi se 
retraseră în Crimea. Dar, fiindcă în această penm- 

i) Cu această denumire se desemna atunci numai sudul Ba¬ 
sarabiei de azi. 

sulă nu încăpeau, li se dete alt loc de aşezare în ţi¬ 
nutul Bugeacului... După datina lor părintească, 
vieaţa şi-o pe [rec pe câmpul liber: târguri n'au, 
afară de Căuşani, lângă râul Botna, care atinge prea 
puţin acest pământ. Dar, cum această provincie se 
bucura odinioară de oraşe foarte frumoase, se vede 
lămurit din ruinele vechilor ziduri ce şe găsesc pe 
ici, şi pe colea, între altele, ruinele unei prea vechi 

. r " *■ i> -4? i “7 r , * , x 

cetăţi la malul Nistrului, care se chianiă astăzi Tar- 
tarbunar, adică ţinutul Tătarilor, Aceste ruine se 


aria deasupra, pe o stanca toarte înaltă din al cărei 

* .• L '•/ . J v ' . , * r " •• ■ ■, _ - ’■ 

picior curge o sorginte foarte limpede. Dar nicio in- 
scripţiune, nici altă urmă de cine ar fi 




, un 
* 

î. 



sa putut descoperi. Nu departe 
însă, se găsesc ruinele unei cetăţi mai vechi, care, 
de comun se chiamă Tint. Ştefan-cel-Mare o ridi- 
pase din ruine, iar după aceea Turcii, o asemănară 
pu pământul, încât astăzi, de abia i se poate arăta 
ţocul unde a fost. Di%ruinele ei se ridică un alt târg 

^ -- — 11 • J • ti- J \ t r 

iu, care înfloreşte si astăzi si se 

j , j j 

, poate în locul 

unde era vechiul Aepoliu. 

2. Ţinutul Achermanului. Aici e Achermanul, lo¬ 
cuitorii |i zic Cetatea-Albă, Românii îi ziceau Alba- 

1 ? uW t JŞu ' jp * fc . ( , 

Iulia, Grecii Moncastron, Polonii Bielograd, pe ţăr- 
mul Mării-Megre, cetate destul de mare si foarte în- 

■, ■ * ' i \ , * T * .9 

tărită. Când ţinea de Moldova o guverna marele lo¬ 
gofăt, astăzi o guvernă un Aga de lancieri. In tim¬ 
pul din urmă s*a renumit prin Sfântul Ion cel Nou, 
care a suferit moarte şi martira sub tirania turcească. 
Rămăşiţele acestuia, făcătoare de minuni, împreună 
cu alte odoare dăruite din îndurarea Domnilor, le-a 

luat şi le-a dus în Moldova Ioan Sobiesky, regele Po¬ 
loniei, pe când se lăuda că el se ostia pentru bise¬ 
rică şi pentru Crist, dându-i ajutoare băneşti papa 
dela Roma. 

Mai jos, pe ţărmul Dunării se întinde: 

3- Ţinutul Chiliei. Aici e cetatea cea de frunte 
Chilia, odinioară Lycostomon, la gura septentrio¬ 
nală a Dunării, numită tot astfel de corăbierii greci, 
pentrucă se pare că-şi varsă apa ca dintrio gură de 
lup. Ea nu este aşa de mare, dar e o piaţă celebră, 
cercetată nu numai de vasele cetăţilor maritime de 
prin prejur, dar şi de altele mai depărtate, dela 
Egipt, Veneţia şi Ragusa, care se încărca de aci cu 
ceară şi cu piei crude de boi. 

Locuitorii nu sunt numai Turci, ci şi Creştini, Ar¬ 
meni şi alte naţiuni pe care toţi îi administra un Na- 
sir. Pe timpul împărăţiei lui Suleiman Moldovenii o 
au prefăcut-o în cenuşă şi de atunci n'a mai putut 
ajunge la strălucirea de mai înainte. 

Pe ţărmul Dunării din lăuntru, este: 

4. Ţinutul Ismailului. Aci merită a însemna: Is- 
mailul, căruia Moldovenii îi ziceau odinioară Smilu, 
cetate care nu e de despreţuit, cu oaste turcească 
comandată de un Mutecveli. 

Caratalul la Dunăre, unde se varsă lalpugul în 
dreptul Isaccei, întăritura nu prea e însemnată. La 
1711, când avură Turcii rezbel cu Ruşii, aci făcură 
un pod peste Dunăre, spre a trece oştirea în Mol¬ 
dova. Pentru paza cetăţii e rânduit un comandant 
numit Dij dar. 

Reni, cum îi ziceau Moldovenii, iar Turcii îi. zic 
Ţimarova, cetate de aceeaşi ordine, nu departe de 

gura Prutului, în Dunăre. Deşi sta sub puterea tur¬ 
cească, nu se afla aci niciun Turc; ostaşii toţi sunt 
creştini, toţi Moldoveni, prefectul lor, tot creştin, 
numit Besliagasi, stă sub paşa dela Silistra, care tot¬ 
deauna e saraschier. 

Acestea erau mai toate cetăţile şi oraşele Molda- 
viei, care înfloriau pe când erau libere şi au căzut 
prin tirania cea nedreaptă şi inimică înfloririi lucru- 

i public. 

P O P U LAŢ IA • B A S ARA B I El 


(înainte de 1918) 


de Zamfir C. Arbora 


După statistica oficială, Basarabia este locuită de 
2 milioane, 690 mii de locuitori. 

Această poporaţiune, după izvoarele statistice 
oficiale ruse, din punctul de vedere etnic, se împarte 
în următorul mod: (Politica rusească în orientul pra¬ 
voslavnic şi Rusia N. N. Durnowo pag . 11): 

Judeţul Kişănău, moldoveni 71 la sută, ruşi 5 la 
sută, ovrei 19 la sută; 

Judeţul Bălţilor; moldoveni 82,50 la sută, ruşi 12,90 
la sută, ovrei 12,90 la sută; 

Judeţul Orheiului: moldoveni 82,50 la sută, ruşi 
4,75 la sută, ovrei 12,25 la sută; 

Judeţul Soroca: moldoveni 70 la sută, ruşi 13,01 
la sută, ovrei 14,19 la sută; 

Judeţul Bender: moldoveni 52,80 la sută, ruşi 
16,36 la sută, ovrei 8,44 la sută, bulgari 18,40 la sută; 

Judeţul Hotin: ruşi 52,20 la sută, moldoveni 29 la 
sută, ovrei 4,64 la sută; 

Judeţul Akerman: moldoveni 40 la sută, bulgari 
40 la sută, colonişti-germani 1 la sută, restul, popo- 
raţiunea varie; 

„ŢARANI BASARABENI» 
(dintr’un roman de d-1 D. C. Moruzzi) 

Judeţul Ismail: moldoveni 44,15, în afară de teri¬ 
toriul ce se află între râul Prut şi lacul Iampul, unde 
moldovenii sunt de 80 la sută, restul poporaţiunii 
bulgari şi ruşi. Aşa dar, după izvoarele oficiale în 
Basarabia actuală locuesc peste 60 la sută români 
şi vreo 37 la sută şi alte neamuri. 

Precum vedem, afară de românii care formează 
imensa majoritate şi sunt adevăraţi autochto aî 
ţării între Prut şi Nistru, locuesc ruteni, ruşi, poloni, 
bulgari, sârbi, greci, armeni, germani şi elveţieni. 

Fiecare din aceste unităţi etnice vorbeşte limba 
sa proprie, posedă moravurile sale, obiceiul şi mo¬ 
dul său de a trăi — toate acestea, împreună luate în 
complexul lor, compun trăsurile caracteristice ale 
neamului. Trăind înconjuraţi şi parte amestecaţi cu 
aceste popoare, românii din Basarabia au ştiut să 
impună străinilor care s*au aşezat- în mijlocul lor, 
multe trăsuri din moravurile şi modul românesc de 


a trăi. 

In curgerea secolelor, barbarii care năvăliau în 

Basarabia, aveau obiceiu de a ocroti pe aborigeni, 

agricultori ai ţării invadate şi mulţumită acestei 

ocrotiri interesate, românul de dincolo de Prut a 
* 

ştiut să rămâie credincios neamului său în contac¬ 
tul său cu rusul, bulgarul, sârbul şi ruteanul; dânsul, 
puţin a împrumutat dela ei, dar în schimb mult le-a 
dat din trăsurile sale sufleteşti, din obiceiurile şi mo¬ 
ravurile sale: de aceea acolo între Prut şi Nistru s f a 
şi plămădit zicătoarea românească care sună*, „tata 
rus, mama rusă, dar Ivan e moldovean”. 

ŢĂRANII ROMÂNI DIN BASARABIA 


de Zamfir C. Arbore 


Ţăranul români din Basarabia posedă caracterul 
Românilor din valea Dunării, adică e lipsit de avân¬ 
tul neîmblânzit al străbunilor săi romani, devenind 
din cuceritorul lumei, un liniştit pionier al vieţii paş¬ 
nice de agricultor. Tăcut din fire, puţin comunica¬ 
tiv, el se dă muncii câmpului, legând soarta sa de 
pământul stropit cu sudoarea muncii sale, dar, din 
când în când în mijlocul ocupaţiunilor sale pacinice, 
temperamentul latin se ridică din fundul sufletului 
său şi atunci, dacă cineva l-a atins la os, ura contra 
împilatorului crud şi fără de milă, zbuciumă con¬ 
ştiinţa sa şi ţăranul din Basarabia, din compătimi¬ 
tor ospitalier, blând şi supus, se transformă în răs- 
vrătitor care pune foc la conacul arendaşului şi dis¬ 
truge tot ce stă în calea sa. Natura blagoslovită a 
ţării sale, pământul fertil, climatul cald şi sănătos, 
recompensează cu belşug munca grea a ţăranului 
moldovean şi de aceea, dânsul, ca orice popor me¬ 
ridional e nepăsător şi puţin econom; cauza acestei 
nepăsări şi a lipsei de grijă pentru viitor, reşade şi 
în împrejurările istorice ale vieţii sale. In sbuciumul 

continuu al luptei cu hordeîe străine ce mereu năvă* 
liau în ţara sa, în nesiguranţa bunurilor vieţii, în avu¬ 
tul său supus jafului şi fără de legile ocârmuirilor — 
moldovanul din Basarabia s‘a deprins de a trăi de 
azi până mâine fără a agonisi ceva pentru zilele 
negre. 


I Liberat de jure clăcaşul din cauza mizeriei s f a văzut 
nevoit dela 1869 a se angaja la munca câmpului bo¬ 
ierilor şi arendaşilor, lăsând ogorul său în voia în¬ 
tâmplării, cultivându-1 rău şi chiar părăsindu-1 cu 
desăvârşire; îndatorat, ţăranul n'a fost nici măcar 
liber de a-şi prfeţui munca, iar mizeria l-a menţinut în 

li 1 

aceste condiţiuni până în zilele noastre, aşa că 

* «■ 

de rado el a rămas aservit de către proprietarul mare 


şi arendaş. 

? 3 

Ţăranul din Basarabia e cufundat în datorii la 
arendaş şi proprietar. Incompatibilitatea stării eco¬ 
nomice actuale a ţăranului moldovan faţă cu drep¬ 
turile ce îi a hărăzit actul de emancipare dela 1869, 
se reflectă perfect în nepăsarea sa în ceea ce pri¬ 
veşte rezultatul muncii sale. Pentru ce să adune? 


Sfoara de pământ ce-i aparţine stă părăsită sau cui- 
tivată rău din cauza lipsei de braţe angajate aiurea; 
vitele sale şi celălalt avut nu fac Ia olaltă nici a o suta 
parte din ce datoreşte el arendaşului si boierului. 

7 7 3 

Ţăranul moldovan din Basarabia iubeşte totuşi 

s j 

munca câmpului; între dânsul şi ogorul său există 
o legătură puternică, care se reflectă asupra modu¬ 
lui-' său de a-şi explica misiunea omului pe pământ, 
de a-şi croi o pârghie care îl va scăpa din starea de 
mizerie, dându-i destulă putere pentru a birui îm- 

prejurările nefaste care îl copleşesc din toate 
pârlite. Sau pentru a nu degenera cu desăvârşire, el va 
părisi moşia părintească, devenind proletar, pentru 
a umplea fabricile şi uzinele ce se întind prin Ba¬ 
sarabia. 

ZIDURILE HOTINULUI 1 ) 


de N. lor ga 


In cuprinsul din alte vremuri al cetăţii se intră 
prin dărâmăturile unor porţi ale Turcilor, Ici şi colo 
stau în picioare bucăţi mari de ziduri făcute din bo¬ 
lovani pătraţi. Colo la dreapta s*a clădit, după ane¬ 
xare, o biserică pravoslavnică, tărcată şi vărgată, 
după obiceiu. In stânga se înalţă, lângă pereţii rupţi 
ai moscheii, minaretul, căruia, din vechime — în 
1913 el a împlinit în această stare două sute de ani — 
i-a căzut numai vârful. Turnul se avântă încă puter¬ 
nic şi îndrăsneţ; ne suim cu greu pe scări întune¬ 
cate, care se încolăcesc îngust, şi cu picioarele fă¬ 
râmate de oboseală, ajungem la o fereastră deschisă 
în gpl, aproape de vârf. De acolo privirea prinde 
Nistrul ce curge în vale, malul polon de altădată cu 
grupele lui de arbori, căsuţele lui bune, drumul ce 
merge la stânga spre duşmanca statornică a Hoti- 
nului, vestita Cameniţă a Podoliei, biserica rusească 
de astăzi şi locuinţa, de minune aşezată, a unui pro¬ 
prietar. Aur de lumină verde al primăverii, albastru 
al apei puternice şi al cerului ce se găteşte de seara. 

*) Din „Neamul Românesc în Basarabia'*, 

O mare linişte curată, prin care plutesc, pentru 
mine, înălţându-se de pe aceste ziduri, fantasme în 
turbane albe cu lungi haine ţesute în aur, cu hangare 
cuprinse în teci de pietre scumpe, luptători îndăiăt- 
nici pentru o lege care sa stins aci, pentru o limbă 
care s'a dus, pentru o stăpânire care a pierit, muce¬ 
nici ai Islamului, ale căror morminte s’au spulberat 
de cucerirea necredincioşilor şi a căror ţărână se 



CETATEA HOTINULUI 


calcă în picioare de „domnul Şimen" şi de „purăţii** 
lui, pe când minaretul, gol de rugăciune, înalţă o 
gură de mort, neagră şi mută, spre cerul serii al¬ 
bastru. 

Către apă zidul turcesc e încă deplin, şi numai o 
mare poartă s'a rupt pentru trecere; în cadrul ne¬ 
gru, înalt, ea cuprinde o icoană de veselie, verde, 
pe fond albastru, o icoană, care nu pare un adevăr 

viu al naturii, ci o zugrăvire măiastră de porţelan. 
Acuma, după bolovanii pătraţi şi cărămida Turcilor 
vine o altă cetate, pe care cea de a doua a cuprins-o 
în ea, deşi nu era vrednică de aceasta. In adevăr, 
când la 1873 Abdi-Paşa, serascherul, care avea che¬ 
marea de a face rege în Polonia pe Stanislav Lesz- 
czynski, prietenul lui Carol al XIMea se opri aici 
la Hotin, amânând pentru totdeauna expediţia sa 
peste Nistru, el găsi o cetate întreagă, puternică şi 
frumoasă. Din aceasta voia să facă el, ca ajutorul sa¬ 
lahorilor moldoveni şi munteni ai Iui Nicolaie Ma- 
vrocordat şi ai lui Constantin Brâncoveanu, Domnii 
noştri de pe atunci, platoşa Nistrului împotriva neas¬ 
tâmpărului rusesc, respins cu doi ani în urmă la Stă- 
nileşti. In câteva luni de zile se făcură reparaţiunile 
de nevoe şi însemnate adausuri, se dădu lui Aîlah 
casă de rugăciune şi Paşei celui nou, case de locuinţă, 
se destupară şanţurile, se curăţiră odăile ostaşilor şi 
se aşezară tunurile cele nouă. 

Dar cetatea cea veche se desface astăzi foarte 
bme din cârpelile şi înădirile grăbite şi grosolane dela 
1713, prin chibzuiala formei sale, frumuseţa podoa¬ 
belor, bunătatea materialului. Lumea o crede geno- 
veză pe temeiul unor poveşti ale Tătarilor, care nu- 
miau „cetate genoveză" orice clădire uriaşă a tre¬ 
cutului, De fapt, isteţii şi bogaţii negustori italieni 
n aveau ce să caute aici, atât de departe de Marea- 
Neagră, în locuri sărace, pustii şi barbare, 

înainte de Moldovenii Muşaţilor, lui Alexandrti- 
cel-Bun şi lui Ştefan-cel-Mare, au mai fost, ce e drept, 
stăpâni în Hotin, dar aceia nu se poate să fi fost al¬ 
ţii decât Polonii din Podolia şi Ruşii din Haliciu, pe 

care i-a supus abia după 1350 în aceste părţi, Cra¬ 
iul leşesc. Acea cetate dela început era însă, desi¬ 
gur, alta, una foarte mică şi sălbatică ( un fel de Ţe- 
ţină, căci Ţeţina de lângă Cernăuţi, Hotinul şi un 
Hmilov, despre care nu mai putem şti unde se află, 
au avut necontenit aceiaşi soartă. Meşterii din Po¬ 
dolia sau Italienii au lucrat Hotinul cel nou, pe la 
1400, Ei au făcut din piatră bine potrivită şi ame ste 
cată cu linii de cărămidă, pentru podoabă un masiv 
rotund de zidărie straşnică, ce se ridică drept pe ma¬ 
lul Nistrului puternic. Turnuri se umflă pe la colţuri, 
tot aşa de uriaş plănuite şi aduse la îndeplinire. In 
centru se făcură încăperi de rugăciune şi locuinţă, 
si printre năruiturile de acum, printre multele schim¬ 
bări care au pierdut astăzi mai orice înfăţişare, ră¬ 
mâi uimit când vezi semnele deosebitoare ale arhi¬ 
tecturii din veacul al XV-lea a Moldovei. Casele 
acestea, care au fost spoite cu roşu pentru haremul 
vreunui Pasă, au fereştri de piatră albă în arcuri 
sfărâmate, si o uşă de biserică în care se taie trei 
rânduri de linii împodobite, ca la uşa bisericii din 
Scânteie, clădită de Ştefan-cel-M.are. Colo sus, pe 
zidul acela măreţ, fereştri mai mici, au ciubuce de 
piatră săpată, care se taie în unghiuri drepte, şi se 
vede chiar prin spărturi o poartă cu şeapte-opt arce 
în cadrele ei îndrăsneţe, care e, desigur, cea mai 
frumoasă din toate clădirile româneşti. Ea e sfărâ¬ 
mată în parte, drumul la dânsa s'a rupt, şi-ar trebui 
să te caţări prin bolovanii risipiţi ca s'o vezi mai 

bine. 

ŞTEFAN-CEL-MARE ÎN BASARABIA*) 

de N. lorga 

Ştefan, fiul lui Bogdan-Vodă, venind din Ţara-Ro- 
mânească pentru a birui pe Petru Aron la Doljeşti 
şi Orbie şi a-1 înlocui în Suceava la 1457, nu putu 

trimite la Hotin pârcălabul său sau pârcălabii săi_ 

căci el ţinea câte doi în fiecare cetate. Petru Aron 
fugind, dăduse cetatea Polonilor şi cea dintâi grijă 
a noului domn trebuia să fie aceia de a căpăta din 
nou această cheie a Nistrului superior. 

In aceste părţi de sus ale Basarabiei răsăriră în¬ 
dată ca duşmani Tătarii din Crimea, ai Hanului Men- 
gli-Ghirai, cel de al doilea stăpânitor acolo. Văile 
basarabene se umplură la 1469 de pâlcurile iuţi ale 
sălbatecilor călăreţi. Moldovenii le luară urmă la în¬ 
torsul cel repede şi-i putură ajunge, zdrobindu-i şi 
prinzând pe Eminec, fratele Hanului. Lupta se dădu 
lângă satul Lipnic al urmaşilor iui Vâlcea, în „dum- 
bravă", pe drumul la vadul Otaeului. 

îndată Ştefan aşeză Ia Orheiu un nou pârcălab de 
cetate, care, la început nu poartă acest titlu. Acesta 
fu Gangur, a cărui mamă „Gănguroaia cea bărână", 

*) Din „Basarabia Noastră". 

area ocină acolo lângă Puhoiul, pe Botna. Apoi la 
1480, Vlăicul, unchiul lui Ştefan^ păzi la hotarul tă¬ 
tăresc venind dela Hotin, până la 1486, şi-i urmează 
Grozea, fiul lui Micotă, iar apoi (1942—1943), iarăşi 

Gangur, 

Mai grabnică i se păruse lui Ştefan dela început, 
întregirea hotarului de miazăzi, prin luarea Chiliei, 
Cu atât mai mult cu cât Turcii, înteţiţi de ruda şi 
ocrotitorul său Vlad-Ţepeş, îşi t'rimeseseră în aceeaşi 
clipă, când oastea lor intra prin pădurile Teleor¬ 
manului, corăbiile la Dunărea-de-Jos, unde era foarte 
cu putinţă să se încuibeze, distrugând comerţul şi 
izgonind liniştea şi siguranţa. Ştefan li se făcu aliat 
pentru a-i împiedica de a se aşeza ei în cetatea aşa 
de râvnită şi aşa de folositoare. Deocamdată, în 
această încercare din 1462, el se alese, la 22 Iulie, 
numai cu acea rană la picior, care-1 făcu să sufere 
toată vieaţa. Dar la 26 Ianuarie 1465, după o „bă- 
taie" a zidurilor care ţinu o zi numai, căpitanii mun~ 
teni dădură Chilia în mâinile pârcălabilor noului 

stăpân, Istaia şi Buhtea. 

îndată vedem carăle mergând pela Ţuţora şi alte 
vaduri într*acolo ducând dela mănăstiri pâine, miere 
şi cumpărând peşte pentru călugări şi boieri. Doar 
din aceste părţi scoteau fiii lui Alexandru cel Bun 
tributul a 200 cară de morun pentru regele Poloniei! 

Cetatea-AIbă pe atunci se afla în bună stare de 
apărare, iar Lericii nu fu părăsit decât ceva mai târ¬ 
ziu. Măsuri de prevedere se luaseră pretutindeni, 
pentrucă încă din 1469 flota turcească aparea la 
„Saline", adică Sulina, părând că vrea să se îndrepte 
spre liman. Intre zidurile cele tari se păstra ca un 







chezăş pentru pace tătărească Sultanul Eminec, fra¬ 
tele Hanului, care, însă fugi în 1473, 

Războiul din 1475 al Turcilor împotriva lui Ştefan 
se începu pentru Chilia, pe care Sultanul nu voia so 
lase în mâinile unui astfel de om, şi cu acest prilej 
se ceru şi Cetatea-Albă, Svonurile de atac în aceste 
părţi nu se adeveriseră însă decât în Maiu, când fură 
izgoniţi nişte sangiaci de hotar, veniţi de prin Do- 
brogea: Caffa căzu în vara acestui an — lovitură 
grea şi pentru negoţul Moldovei, Dintre prinşii geno- 
vezi ce erau îndreptaţi spre Ţarigrad, o seamă fură 
aruncaţi de furtună la Chilia şi după aspra datină 
din acele vremuri, ei fură duşi la Suceava, ca robi ai 
Domniei, Aceşti robi fură ceruţi, precum şi cedarea 
Chiliei măcar, în 1476; dar şi data aceasta încercă¬ 
rile făcute cu Ienicerii şi galioane împotriva celor 
două cetăţi nu izbutiră; nici chiar după înfrângerea 
lui Ştefan la Valea-Albă din codrii Neamţului şi îm~ 
prăştierea oştirii sale. Cetele Tătarilor întâiu tre¬ 
cură şi Prutul, la Ştefăneşti, fiind apoi respinse, nu 
departe de Suceava; urmară ostile Turcilor biruitori, 
care ajunseră şi până la Hotin, adăpostul Doamnei 
Maria lui Ştefan, fără să intre însă şi ei în văile basa- 
rabene unde nu se ascundea nimic care să li poată 

aţâţa ambiţia sau poftele. 

Toată grija se cheltui de acum înainte, până la 
£ rozava nenorocire, a căderii lor, pentru aceste ce¬ 
tăţi: în 1475 6 lucrau la Cetatea-Albă meşterii care 
dădură poarta cea mare, sub pârcălabii cei noi, Luca 
şi Hrăman sau Hărman. Dela 22 Iunie la 16 Iulie 
1479 se face întărirea, cu ziduri de piatră, a Chiliei. 

In 1479 80, Duma şi Hrăman isprăvesc un „mur 41 

în Cetatea-Albă, Iar la 1482, arhitectul levantin 
Ioan Privana zidia biserica Sfântului Niculae din 
Chilia, puindu-i în frunte o inscripţie grecească. 

Se ştie că în 1484 Sultanul a fost silit de Ieniceri 
să facă o campanie care să li dea glorie, prada şi robi 
şi că Ştefan fu prins cu totul pe neprevăzute, el fiind 
cuprins în pacea recentă încheiată de Matiaş Corvi- 
nul cu Turcii, Pe pământul basarabean se uri Hanul 
cu ostile Sultanului şi tot aci veni şi Domnul mun¬ 
tean, Vlad Călugărul, care, încă din 1483 căutase a 
lua Chilia. Cetatea, unde pomnciau Maxim şi Ivaşco, 


fu cucerită în opt zile, la 14 Iulie, făcându-se îndată, 
cu ajutorul de multe corăbii, întăriri nouă „despre 
uscat şi despre apă", şi ridicându-se din nou cetă- 
ţuia cea veche din ostrov, pe care, din motive stra¬ 
tegice, Ştefan însuşi pusese s’o dărâme la 1476. Nu¬ 
mai două zile se împotriviră Gherman şi Oană în Ce¬ 
tatea-Albă, unde se umplură iute de salahori şanţu¬ 
rile de opt picioare de adânci, pline cu apa Lima¬ 
nului (4 August). Românii fură lăsaţi, iar negustorii 
străini, ca şi sătenii adăpostiţi între ziduri, duşi la 
Constantinopol şi aşezaţi acolo pentru ca să ajute 
la înflorirea Capitalei Osmane, Oastea biruitoare se 
întoarse tot pe uscat, pela Chilia, şi luă apoi prin 
vadul Isaccii, drumul Dobrogei, In marea cetate dela 
* gura Nistrului rămăseseră numai ,,200 de familii de 
pescari“; în Chilia şi mai puţină lume desigur. Din 
ţinutul înconjurător, unde se cultiva grâul, după măr¬ 
turia izvoarelor, se făcu câte o raia de hrană pentru 
Ieniceri, aşezaţi în Chilia ca şi în Cetatea-Albă, 

CUM S’A RĂPIT BASARABIA ÎN 1812 *) 

de A. D, Xenopol 

Să readucem în mintea noastră împrejurările în 
care Basarabia a fost răpită dela Moldova, 

Răpirea Basarabiei fu datorită războiului decla¬ 
rat de Turci, Ruşilor, în 1806, care se prelungi până la 
1812, spărgându-se viforoasele lui peripeţii printr’o 
lovitură de trăsnet căzută asupra capului Moldovei. 
Deşi Turcii fură acei care declaraseră războiul, ei 
o făcuseră dintr'o nevoe neînlăturată, de a apăra 
existenţa statului lor de loviturile Rusiei, 

E drept că şi Turcii provocaseră prin puterea lor, 
ascultătoare de interesele lui Napoleon I, pe Ruşi a 
le da acele lovituri. Anume împăratul Francezilor 
având interes a paraliza cât mai mult pe Ruşi, stă- 

% ■ j ■ - J 

ruise la Turci ca ei să dea afară pe cei doi Domni 
fanarioţi ai ţărilor române: Constantin Ipsilante din 
Muntenia şi Alex. Moruzzi din Moldova, Ambii 
Domnitori fiind partizani de-ai Ruşilor şi slujindu-le 
drept unelte pentru a provoca răscoală în împărăţia 
otomană, Napoleon fusese ascultat de Sultan, pentru 
îndepărtarea gospodarilor din scaunele ţărilor ro¬ 

*) Din „Centenarul răpirii Basarabiei". 

mâne înainte de împlinirea termenului de şapte ani. 
Deşi erau duşmăniţi pe atunci cu Franţa, din cauza 
luptei aceştia cu Prusia, pe care o bătuse la lena şi 
Auerstedt în Octomvrie 1806, Ruşii într un moment 
de supărare prin încălcarea tratatului din partea Tur¬ 
ciei, trec Nistrul şi intră în Moldova în No&mvrie 
1806, pretextând însă că ei nu ar fi atinşi prin desti¬ 
tuirea Domnilor ei, ci că nu ar putea îngădui mai 
multă vreme prădăciunile cărora Muntenia era ex¬ 
pusă din partea lui Pasvantoglu, paşa cel revoltat 
din Vidin; că ei, prin ocuparea Moldovei, mu ar avea 
scopul de a declara războiul Turcilor, ci numai de a 
lua o garanţie că cererile lor împotriva Pasvangiilor 
şi a altor pretenţii ce-i mai formulau, vor fi ascul¬ 
tate, Turcii însă nu se lăsară înşălaţi prin vorbele pro* 
tivnicilor lor, şi declarară războiu Ruşilor în Decem¬ 


vrie 1806. 

Din aceasă expunere reiesă întrun chip învederat 
că Ruşii încălcaseră pământul turcesc şi, deci, decla¬ 
raseră de fapt războiu Turcilor pentru a apăra ţă¬ 
rile române. 

Oricum ar fi stat lucrurile în privirea declarării 
războiului, înduşmănirea Rusiei cu Turcia convenia 
ne atunci de minune planurilor împăratului Napoleon, 


In 20 Ianuarie 1807 el scrie ambasadorului său din 
Costantir opole, Sebastiani, că „Ruşii nu au în Mol¬ 
dova şi Valachia trupe îndeajuns pentru a putea 
trece Dunărea, şi ar fi foarte slăbiţi, dacă ar fi con¬ 
strânşi a întreţinea o a doua armată în Crimea. Ei 
ar trebui deci să fie atacaţi în această peninsulă pe 
cât şi în Georgia de către Paşa din Erzerum, Perşii 
şi Poarta". Aşa erau pe atunci interesele lui Napo- 

leon, In curând însă politica împăratului francez se 
schimbă, şi adată cu această schimbare se prefac şi 
toate lucrurile în politica europeană. 

Pentru Napoleon toate statele nu erau de cât mij¬ 
loacele, instrumentele, prin care el să ajungă la ţelul 
iui suprem,, dominarea Europei şi a lumii întregi- El 

le întrebuinţa pentru scopurile sale, dar ele în sine 
nu aveau niciun scop. 

Napoleon avea interes să se apropie de Rusia pen¬ 
tru a o putea ademeni la recunoaşterea distrugerii 
Prusiei şi a o putea câştiga contra Angliei, duşmana 
lui cea mai înverşunată şi cea mai greu de redus. 
El se împacă deci cu Alexandru, oferindu-i mijloci¬ 
rea lui în războiul cu Turcia, în schimb, pentru cele 
două mari nevoi ale lui. La Tilsit se întâlnesc ambii 
monarchi pe podul neutru al unei plute de pe râul 
Niemen şi pun la cale nimic altceva decât împărţirea 
Turciei, a Statului aceluia pe care tocmai Napoleon 
îl aruncase în războiul cu Rusia, Imperiul moscovit 
era să primească Moldova cu partea ei inferioară, 
care dela 1484, trecuse în stăpânirea Turciei şi se 
numia Basarabia; apoi Valahia şi Bulgaria până la 
Balcani, Franţa era să iee Albania, Tesalia, Morea 
şi Candia, Austria era să fie împăcată cu Bosnia şi 
Serbia, rămânând Turcia numai cu posesiunea Ru- 
meliei şi cu oraşul Constantinopole, pe care niciunul 

din cei doi potentaţi nu consimţea a-1 ceda celui¬ 
lalt. 

In anul 1809, Napoleon trebuia să plece în Spania, 
pentru a supune acolo o primejdioasă răscoală, el se 
întâlneşte încăodată cu împăratul Alexandru la Er- 
furt la 27 Septemvrie, unde Napoleon asigură pe 

Alexandru despre dobândirea desăvârşită a Moldo¬ 
vei şi Valahiei, încuviinţând prin tractatul încheiat 
în acest oraş, ca împăraţi Rusiei să-şi întindă ho¬ 
tarele până la Dunăre, Urmările unei poli ici atit de 
schimbătoare din partea stăpânului lumei de atunci 
fură că Turcii pierdură orice încredere în Francezi, 
din care pricină, mai târziu, ei nu vroiră să dee cre¬ 
zare stricării din nou a relaţiilor dintre Ruşi şi Fran¬ 
cezi, şi de aceea în 1812 se grăbiau a încheia pacea 
cu Rusia, cu toate stăruinţele lui Napoleon, ca să nu 
încheie, întru cât el ar fi gata de a năvăli din nou în 
Rusia şi de a stinge acest mare Stat depe faţa pă¬ 
mântului. 


Politica lui Napoleon, care 
fuseseră până atunci cei ma 


făcea din Tutei, 
statornici prieteni 


ce 

ai 


Francezilor, nişte duşmani hotărîţi ai acestora, înlesni 
lui Alexandru I, încheierea unei păci favorabile cu 


Turcia, 

Lucrurile luară altă întorsătură şi Ruşii se aleseră 
cu câştigarea Basarabiei, la care ei singuri nu se pu¬ 
teau aşteptau. 

Iată cum sa desfăşurat aceasta pentru Moldova 
prea nenorocită împrejurare. 

Când în 1810 relaţiile între Napoleon şi Alexan¬ 
dru începuseră să se răcească, Ruşii fiind nevoiţi a-şi 
aduna trupele în ţara lor pentru a preîntâmpina un 
atac cu putinţă din partea Francezilor, micşorară încă 
puterile trimise la Dunăre, Astfel se făcu în anul 


1811 consulul francez din Bucureşti, Ledoulx, să 
poată scrie ambasadorului din Viena că: ,,Nu este 
nici un suflet în Bucureşti ca să nu privească aceste 
ţări ca părăsite acum de Ruşi, Aceştia sunt într’o 

descurajare ce se întăreşte necontenit prin veştile de 
i ăzboiu cu Franţa şi peste toate acestea o epidemie 
îngrozitoare a luat maştere în oştirile lor". In altă 
lucrare a lui Ledoulx din 10 Octomvrie el spune: Nu 
este decât un strigăt în lagărul rusesc: pacea cu 
Turcii,. Aceştia din potrivă foarte porniţi au respins 

1 | arnustxţxu şi voesc cu toţii urmarea răs- 

boiului . Pierderile repeţi te ale Ruşilor unite cu ame¬ 
ninţarea tot mai iminentă a năvălirei franceze, în- 
ping acuma pe Ruşi a stărui ei, pentru pace, şi cabi¬ 
netul din Petersburg trimite în luna Octomvrie un or¬ 
din generalului Kutusoff de a o încheia cu orice preţ, 
m asemenea condiţii ne-am explica cu greu câştiga¬ 
rea Basarabiei din partea Ruşilor, dacă o fericită lo¬ 
vitură a generalului Kutusoff nu ar fi schimbat noro¬ 
cul armelor pe partea Ruşilor şi nu ar fi adaus la des¬ 
curajarea politică a Turcilor din, pricina neîncrederii 

lui Napoleon şi acea provenită din înfrângerea su¬ 
ferită. 


Victoria Ruşilor dela Slobozia fusese sdrobitoare 
pentru Turci şi aşa de hotărîtoare, in cât Francezii 
nu puteau să-i dee crezare. Armata turcească con¬ 
dusă de marele vizir în persoană, fusese cu totul 
sdroftită şi nu se putuseră scăpa din ea nici un sin¬ 
gur cort şi nicxun singur tun. Turcii erau deci reduşi 
la aman, şi ei nu ar fi putut să mai lupte cu Ruşii 
decât pe calea diplomatică. Dar aci Ruşii şi cu prie¬ 
tenii lor Englezii răspândeau în toate părţile veştile 
cele mai neliniştitoare asupra scopurilor lui Napoleon, 
spunând despre el că este în tratări cu Rusii; că în 

9 * 

curând o să se împace cu ei, când atunci Rusia putând 
întoarce toate puterile ei contra Turciei, zilele acestei 



împărăţii ar fi fost numărate. Şi înti adevăr că Na¬ 
poleon deşi se pusese în fruntea uriaşei sale armate, 
tot mai încerca a determina pe Alexandru la primirea 
condiţiilor sale de pace, încât temerile Turciei nu erau 

cu totul lipsite de temeiu. 

Napoleon era la armata lui la 9 Mai şi la 17 ale 
aceleiaşi luni ajunsese la Dresda, tocmai când veştile 
de pace între Ruşi şi Francezi se întăreau mai mult, 
cu toate că în realitate pacea se îndepărta mai mult 
între cei doi monarhi. Ruşii însă reduseră mult din 
întâile lor pretenţii făcute după victoria lui Kutusoff. 
Anume nu mai cereau ambele provincii române, ci 
numai partea Moldovei din Nistru până în Prut. Cu 
toate silinţele desperate ale reprezentanţilor Franţei 
de a împiedeca încheierea păcii, tratatul de Bucureşti 
este semnat în ziua de 26 Mai 1812, cu 17 zile înainte 
ca Napoleon, trecând peste Niemen, să fi făcut pasul 
hotărî tor în lovirea Rusiei. Tratatul dela Bucureşti 
conţine cedarea către Rusia a părţii răsăritene a Mol¬ 
dovei până la râul Prut, asupra cărei părţi întinse 
numele purtat până acuma numai de sudul acestei re¬ 
giuni, acel de Basarabia. 

RETROCEDAREA SUDULUI BASARABIEI 
PRIN TRATATUL DELA PARIS*) 


Subscris la Paris în 30 Martie 1856 între Austria, 
Francia, Marea-Britanie, Prusia, Rusia, Sardinia şi 
Poarta Otomană, 

„.Plenipotenţiarii, după ce şi-au verificat şi au gă¬ 
sit bune actele care le dau împuternicire, s'au învoit 
asupra următoarelor articole: 

Art, XX. In schimbul oraşelor, porturilor şi terito¬ 
riilor enumărate în art. 4 al acestui tratat # ) şi pentru 
a asigura mai bine libertatea navigaţiunii pe Dunăre. 
M, S, împăratul tuturor Ruşilor, consimte la ratifi¬ 
carea frontierei sale în Basarabia, Noua frontieră va 
pleca dela Marea-Neagră, la un kilometru la răsărit 
de lacul Burna-Sola, se va uni perpendicular cu dru¬ 
mul Akermanului, va urma acest drum până la valul 
iui Traian, va trece pe la Sud de Bolgrad, va sui râul 
lalpug până la Sărăţica şi va lua sfârşit la Kata- 
mori, la Prut, Mai sus de acest punct frontiera între 
cele două imperii, nu va suferi nicio modificare. De- 


) Din ,,Actele şi documentele relative la istoria renaşterei 
României'*, voi. II. 

**) Ţinuturile din Crimea ocupate de aliatu 

legaţii puterilor contractante vor fixa îi amănunte noua 
frontieră, 

Art. XXI. Teritoriul cedat de Rusia va fi anexat 
la Principatul Moldovei, sub suveranitatea sublimei 
Porţi, Locuitorii acestui teritoriu se vor bucura de 
drepturile şi privilegiile asigurate Principatelor şi în 
timp de 3 ani le va fi îngăduit de a transporta aiurea 
domiciliul lor, dispunând liber de proprietăţile lor. 

PROCLAMAŢIA LUI CUZA-VODĂ 
CĂTRE LOCUITORII DIN BASARABIA*) 


Locuitori din Basarabia, 

Venim printre voi, ca Domn şi ca Părinte, ca să vă 
aducem bucurie şi vindecarea rănilor de care aţi pă¬ 
timit până acum. Din ziua în care partea Basarabiei lo¬ 
cuită de voi s a lipit de vechea ei tulpină, ea s*a îm¬ 
părtăşit de toate bântuirile şi nevoile ce de mai mulţi 

ani au năvălit această Ţară a Moldovei, atât de bună 
şi frumoasă! 

Insă şi pentru voi, ca şi pentru toţi, va răsări în 
curând ziua dreptăţii, după multele nedreptăţi despre 
care aţi avut a vă plânge. 

Noi dorim ca să priviţi sosirea noastră în mijlocul 
vostru ca un semn de pace şi de mângâiere; dorim 
ca să uitaţi cele trecute, să închideţi urechea la gla¬ 
sul patimilor rele şi să fiţi nestrămutaţi în simţirile 
voastre de credinţă către guvern şi de iubire către 
Ţara Moldovei, Patria noastră a intrat pe o cale de 

9 care se vor revărsa asupra tuturor fiilor 
ei, fără deosebire. Nu trebue însă a pierde din ve- 

1 t)in «Af cscigii , proclamaţi'! şi scrisori ale lui Cuza-Vodă. 

0 . 

deie că bunurile cu greu se adună şi că numai prut 
înţelepciune şi răbdare vom putea dobândi împli¬ 
nirea dorinţelor noastre. 

Liniştească-se dar inimile voastre de orice £riji şi 
îndoieli, căci noi ne ocupăm de soarta voastră ca un 
părinte binevoitor. Dumnezeu şi Naţia ne-au înălţat 
pe Tron pentru a da dreptate acelui ce o are, pentru 
a infrâna pe cei răi, şi pentru a îmbrăţişa pe cei 


1 * 


ALEXANDRU IO AN. 

Ministrul Treburilor Străine, V. Alecsandri. 

Anul 1859, Octomvrie 19. 

A DOUA RĂPIRE A BASARABIEI*) 

30 Ianuarie 1878 . — Prinţul Carol călătoreşte la 

Ploieşti, spre a vizita acolo spitalele şi pe prizonierii 
turci. 

Reprezentantul român din Viena raportează că 
ambasadorul englez s a exprimat către dânsul în ur¬ 
mătorul chip asupra situaţiunii: „Dacă Rusia cere 
sau nu Basarabia, despre aceasta Anglia nare nicio 
cunoştinţă; Anglia nu vrea să ştie nimic despre 
aceasta şi nici despre celelalte cotidiţiuni de pace 
pe cât timp ele nu vor fi primite de Turcia. Chestiu¬ 
nea Basarabiei însă e cu deosebire delicată, întâi 
pentrucă guvernul rusesc ţine la retrocedarea Basa¬ 
rabiei mai mult decât la majoritatea celorlalte puncte, 
al doilea pentrucă Rusia şi România au fost aliate si 

* 5 

celorlalte state nu le place să se amestece în afacerile 
dintre aliaţi* Deosebit de asta, Anglia ca şi celelalte 
puteri mari au de regulat chestiuni mult mai impor¬ 
tante decât cea basarabeană* 

2 Martie . Cogălniceanu speră încă, după nişte ra¬ 
poarte din Viena, că Basarabia poate fi scăpată. 

) Din „Memoriile Regelui Carol I-iu al României". 

Prinţul nu mai poate împărtăşi aceiaşi speranţă şi e 

foarte îngrijorat de viitor. 

31 Martie. Brătianu a plecat dela. Berlin destul de 

desamăgit, după ce a fost primit de prinţul Bismark 
şi după ce a conferit cu d. de Buelew. Guvernul ger¬ 
man s’a arătat extraordinar de rezervat. Nicio pu¬ 


tere nu poate să se rostească singură în chestia Basa¬ 
rabiei, de oarece această chestiune va fi prezentată 

întregei Europi,, în congres. 

18 Aprilie. Prinţul Al. de Battemberg scrie Prin¬ 
ţului Carol: 


„M'am folosit de această ocaziune spre a-i spune 
ceea ce mi-ai recomandat şi am văzut că era foarte 
supărat pe tine, pentrucă ai fost singurul care nu l-ai 

felicitat pentru încheierea păcei. 

Aceasta nu l-a împiedecat însă d'a vorbi de tine 

şi de princesă cu expresiuni de cea mai mare stimă. 
Dânsul înţelege foarte bine ca tu să te revolţi contra 
Rusiei şi nu voi să admită că nu ştiai de mai înainte 
că Rusia o să ia, în orice caz, Basarabia. 

24 Iunie. Au sosit texturile discursurilor ţinute de 

Cogălniceanu şi de Brătianu la congres. 

Cogălniceanu a arătat mai întâiu drepturile isto¬ 
rice ale României asupra Basarabiei, drepturi care şi 
în anul 1856, prin tratatul dela Paris, au primit sanc¬ 
ţiunea Europei; a trecut apoi la convenţiunea ruso- 
română dela 4 Aprilie 1877, prin care Rusia a ga 
rantat micei ţări integritatea teritoriului ei. A relevat 
cu vigoare că această promisiune a fost dată atunci 
când era vorba numai de trecerea armatelor ruse pe 
teritoriul României, dar că, mai târziu, la apelul 
chiar al Rusiei, România a intrat în comunitate de 









arme cu Rusia; Dacă această comunitate nu este un 
titlu ca să ne mătească teritoriul , apoi de sigur ea 

nu este unul ca să ni-l micşoreze! 

> 

El a demonstrat în modul cel mai elocvent drepta¬ 
tea celor cinci cereri din memoriul său. 

Brătianu a adăugat puţin la acest discurs; România 
îşi pune dreptate în sentimentul de dreptate şi în 
bunăvoinţa congresului; pentru România, deposeda¬ 
rea de o parte din patrimoniul său n’ar fi numai o 
adâncă durere, dar şi pierderea încrederei în efica¬ 
citatea tratatelor. 

26 Iurde. Brătianu şi Cogâlniceanu, care au sosit 
aseară dela Berlin, sunt primiţi azi de prinţ, căruia 
îi comunică impresiunile lor. Dânşii sunt convinşi că 
pentru România nu rămâne altceva decât să se supună 
lucrului inevitabil! Toţi membrii congresului le-au 
recomandat cu căldură să facă aşa ca România să 
considere retrocedarea Basarabiei ca un fapt împlinit 
şi să caute a se acomoda cu el. 


DIN „TRATATUL DELA BERLIN" 

Art % XLV. Principatul României retrocedează 
M. S, împăratului Rusiei porţiunea de teritoriu din 
Basarabia, desprinsă dela Rusia în urma tratatului 
din Paris din anul 1856, mărginită la apus de Prut, 
la miazăzi de braţul Kilieî şi de gura râului Stari- 

Stambul. 

UNIREA DIN 27 MARTIE 1918 




In ziua de 27 Martie 1918, reprezentanţii a tot ce 
avea Basarabia mai de seamă ca cugetare şi simţire 
românescă, strânşi în „Sfatul Ţării la Chişinău, 
s'au rostit pentru unirea ţării lor cu patria-mumă, în 

chipul următor: 

„Basarabia, în hotarele ei dintre Prut, Nistru, Du¬ 
năre, Marea Neagră şi vechile ei graniţe spre Austria; 
ruptă de Rusia acum o sută si mai bine de ani, din 
trupul Vechii Moldove; în puterea dreptului istoric şi 
a dreptului de neam; pe temeiul principiului ca no¬ 
roadele singure să-şi hotărască soarta lor; de azi îna¬ 
inte şi pentru totdeauna se uneşte cu mama sa, Ro- 


* * ti 

mania 


Iar Preşedintele guvernului român răspundea 

9 

astfel î 

„In numele poporului român şi în numele Regelui 
României, cu mândrie iau act de declaraţia D-voa.stră 
de unire şi declar că Basarabia este acum unită pe 
vecie cu România, una şi nedespărţită. In aceste clipe 
neuitate, să ne închinăm în faţa geniului rasei noas¬ 
tre, care după o despărţire de un veac întreg,, găseşte 
singur calea firească, care să-l ducă la mântuire, calea 

firească arătată de istorie . 

UN NAŢIONALIST BASARABEAN: 

VASILE STROESCU*) 


Iată un nume care este rostit astăzi cu evlavie şi 
cu adâncă cinstire de toată suflarea românească. 
Căci, fără îndoială, mai rar un nume, care să-ţi 
umple inima de atâta mirare şi pietate ca numele 
acestui boier basarabean. Cine urmăreşte cu luare 
aminte gazetele ardelene de vreo trei ani de zile în¬ 
coace, a putut să bage de seamă că nu este număr 
de foaie, în care să nu citeşti mulţumită caldă, a vre¬ 
unui preot în numele unui sat întreg, pentru darul 
bogat al binefăcătorului Stroescu, 

Unde mai punem, că nu este an sau jumătate de 
an, în care să nu ni se vestească, că marele Stroescu 
iarăşi a dat atâtea şi atâtea sute de mii; la Mitropolia 
din Blaj, la cea din Sibiu, la Asociaţie, tot mii si sute 

^ * * t 

ae mii... 

Acest fiu al Basarabiei născut şi crescut departe 
de noi, în o ţărişoară stăpânită de Ruşi, ne înţelege 
păsurile, ne aude glasul, şi toate roadele moşiei pă¬ 
rinteşti le trimete sa uşureze traiul şi vieaţa aşeză¬ 
mintelor româneşti din Ardeal. Despre vieaţa şi nea- 

*) Din „Foaia Noastră 

mul lui nu prea se ştie multe. Atâta că e din vreun 
sat depărtat de dincolo de Moldova de peste Prut, 
fecior de vechi boieri, despre care iarăşi numai atâta 
ştim, că au dat averi întregi, nepreţuite, tot pentru 
biserici şi aşezăminte de ale neamului nostru, O fa¬ 
milie de dăruitori,. 

Mai nou, boierul Stroescu a mai trimis Asociaţiunii 
î00.000 coroane ca să se ajute întemeierea însoţirilor 
si tovărăşiilor sătesti dând, total cu această nouă 

9 9 9 1 r 

sumă, spre acest scop, două sute mii de coroane. 

Marele binefăcător al neamului nostru şi-a câştigat 
de mult recunoştinţa Românilor de dincolo de Car- 
paţi. Oricâte cuvinte am spune astăzi pentru darurile 
împărăteşti cu care vine în ajutorul culturii şi al vieţii 
noastre economice* nu vor putea exprima toate sim¬ 
ţi minte! e de veneraţie pentru acest mare boier, nu 
numai prin sânge, ci şi prin suflet, al neamului. 

Dacă este să-i aducem o mulţumire altă decât cea 
pe care V. Stroescu o găseşte în însăşi fapta sa 
nobilă, aceasta credem că nu prin cuvinte,, ci prin 
modul cum vom şti să punem în aplicare sfaturile şi 
ajutorul său şi prin rezultatele ce se vor trage din 
ele, o vom aduce. Sperăm că cei indicaţi îşi vor da 
toate silinţele să procure o asemenea satisfacţie aces¬ 
tui mare Român pe care providenţa ni l-a trimes. 

CÂNTECE DIN BASARABIA 


1 

Floare, floricică 
Mai zi, mândra mea, 

Cum ziceai asară 
Pe din jos de moară . 

Cum ziceai, ziceai, 

Inima-mi rupeai, 

Mai zi înc odată 
Şi mi-o rupe toată! 

îl 

Cine vede şi pricepe 
Dragostea de unde *ncepe? 
Cine vede şi cunoaşte 
Dragostea de unde naşte? 
Del a gâtul cu mărgele, 

Dela buze rumenele, 

Dela grai cu drăgănele. 

III 

Când eram la mama fată, 
Purtam rochii de bucată, 
Dar de când m am măritat 
C'un muscal din cela sat. 
Nici nam fustă de purtat , 
Nici papuci de încălţat! 
Inima mi-e ca lacata; 

Când aş dăscuia odată. 

Ar cunoaşte lumea toată. 


Cât amar şi cât venin 
Bea inima la străin . 

IV 

Frunză verde de hămei: 

Ce gândeşti de nu mă iei? 

— Ba vad ană noiu lua 
Chiar de mă vei blestema. 
Judecată poate vreai? 

Hai la popa din Or hei: 

— Protopoape luminate, 
Judecă şi fă dreptate. 

■— Judecata fi-e făcută 
la-ţi vădana şi fă nuntă. 
Şi-oi lua o fată mare 
De peste cele hotare, 

C’acolo sunt Moldovence 
Şi mai colo sunt Muntence 
Cu viers dulce femeiesc 
Şi cu suflet românesc. 

V 

Frunză verde de pelin. 

Tu streină, eu străin, 
Amândoi ne potrivim. 

Hai la codri să trăim. 
Haide *n codrii Bâcului , 

Pe marginea Prutului, 

Să ne facem bordeiaş 

Cu uşorii de cireş. 

Şi cu pat* de măcieş. 

Când om vrea să adormim, 

In departe s’ auzim 
Buciumele păstoreşti 
Din câmpii Moldoveneşti. 

Vil 

Prutule, râu blestemat! 
Face-te-ai adânc şi lat, 

Ca potopul tulburat! 

Glas cu glas nu se lovească, 
Ochi cu ochi nu se ajungă, 

CÂNTECE 

Florişică alb*albastră 
S’o strâcat dragostea noastră.- 
Florişică gălghioară, 

Di-am ajungi *n primăvară, 

Să tocmim dragostea iară. 

Florişică naramjii 

Cum o fost no să mai şii — 

Florişică şir di linii 

— Nu-fi aduşi puicuţă aminti 

Di-ali noastri trii cuvinti, 

C*au rămasu niisprăviti?... 

*— Di-om trăi li-om isprăvi 
Di-om muri li-om zugrăvi 
Şi li-om puni în stâlp di 

[chiatră, 

Să li vad*-o lumi toată, 

C*am fost flăcău şi tu fată. 
îşi în vali la izvoarî 
Creşti un nuc cu frunza rară, 


Pe-a ta pânză cât de lungă! 
Lăcustele când or trece. 

La ist mal să se înece! 

Holerile când or trece, 

Pe la mijloc să se *nece! 
Duşmanii ţării de-or trece, 

La cel mal să se înece, 

Iar tu *n valurile tale 

Să-i tot duci, să-t duci la vale 

Pan la Dunărea cea mare, 

Până *n Dunăre şi *n Mare! 

Culese de V. Alecsandri 


Cânt* on cuc di sî omoară. 

La truchina nucului 
Zaşi maica cucului! 

Nuştiu zaşi orî sî faşî, 

Da guriţa nu-i mai taşi. 

Dar mai sus pi râmureli 
Cântă două pâsârelî: 

Una cântă glas mai gros, 
Pintru-a nostru trai frumos; • 
Alta cântî glas subţiri, 
Pintru-a noastră streiniri. — 
Nişi pământu roadă nari 
La toată masa oftări, 

Că ticălos mii voinicu, 
Cumpâtu di voinişii 
Di nu Var mai avea în veşii 
In veşiia vacului 
La poarta împăratului. — 



BASARABENE*) 


*) Din „Suspine", culegere de Gh, Madan. 

La palat, la Împărat, 

Adevărul gol din fire 
Fără veste a intrat. 

La a lui aşa ivire 
împăratul a strigat: 

— Cine eşti? Cum îndrăzneşti 
Gol aici să te iveşti? 

— Adevărul sunt! 

— Ce vrei? 

— Vroi să spun a mea durere 
Pentru pământenii tăi. 

Cei mai mari te măgulesc 
Şi norodul jefuesc, 

Legile îţi sunt călcate ..." 

— „Eşi afară! Eşi afară! 

Golule neruşinate, 

Daţi-l iute jos pe scară!'* 


lată cum fu primit 
Adevărul desgolit... 
Adevărul mai pe urmă 
Iar a mers la împărat. 

Insă nu gol, ci f n veşminte 
împrumutate la minte, 

Şi, cu aer de respect, 

A vorbit frumos, încet, 
împăratul în mirare, 
l-a dat toată ascultare; 

L-a pătruns, La înţeles 

Şi îndată a ales 

Alţi miniştri, altă curte, 

A făcut prefaceri multe. 
Treburile a îndreptat ** 

Ş’a fost binecuvântat . 


A. D0N1C1 

CONSTANTIN ST A M A T I 


In 1834, aflându-se în Moldova de dincoace de 
Prut, C Stamati, Scriitor basarabean, cântă în „Stră- 
jerul Taberei", începutul oştirii române permanente. 
In 1839 a mers în Bucovina. A colaborat la ,,Albina 
[ui Asaki şi a tipărit o poezie în „Dacia Literară a lui 
Kogălniceanu (1840). In 1843, Kogălniceanu îi edi¬ 
tează „Povestea Poveştilor 

In 1863, I. M. Codrescu, ajungând în posesia manus¬ 
criselor lui Stamati, începe să le publice în „Musa 
Românească". In 1866, e ales membru al Academiei 

Române- Moare în 1870- 


STRÂJERUL TABER1I 

de Const. St ama te 

Luna împrăştie o rază, veselă şi luminoasă 
In senina atmosferă pe ceriul privighetor 
Iar preste pământ se uită cu cătătură miloasă 
Şi doreşte să găsească pe jalnicul muritor, 

Ca să-i trimeată o rază mângăitoare şi lină, 

Ce răsbate pân la suflet şi durerile alină. 


Una dintr acele raze cu gingăşime căzură 
Preste faţa soldăţească străjeriului moldovan; 



61 






Mai încolo scânteiază ca nişte piscuri de ghiaţă 
Grămezi de arme şi dobe Românilor adormiţi. 

Mai încolo şir de corturi — ca troenile se 'nalţă. 
Care- adăp o st esc voinicii de cu ziuă osteniţi; 

A cărora fioroasă şi dogorită obrază 

Ingălb in in du-le luna şi când dorm înfricoşează. 

Aşa era întro noapte ceata ace ostăşască 
Ce se părea că şi lunii privindu-o i-au plăcut 
Că putu iarăşi să vază o tabără românească 
Ca din pământ răsărită după veacuri ce-au trecut 
Iar soldatul dela strajă de armă se rezemară 
Şi cu vers încet şi jalnic lăcrămând aşa cântară: 

Cântând oşteanu aceste, pare că au fulgerat! 

Deci el tace şi să uită şi vede jos lângă sine 
Că un nour se lăsară de rază încungîurat, 

In care stă în picioare un Voevod vechi de zile. 

Pe a lui larg piept şi spete avea zale ferecate, 

Iar albite sale plete peste ele răşchirate. 

/* a sa vânoasă mână greu buzdugan răsucea, 

A lui coapsă era 'ncinsă cu pală urieşască; 

Zar pe cap el purta coiful, preste care strălucea 

D Q °!jf ; iind ca P de zi ™bru supt o coroană domnească. 
datul strajeri să trase puţănel cam îndărăpt, 

îşi ia arma şi ţânteşte pe oaspe tocmai în piept; 

Şi-apoi groaznic îi strigară: Spune, cine eşti? 

Spune dacă ştii parola; iar de nu, te culc aice. 

*„In zadar cu a ta armă pe mine mă îngrozăştv 
„Ca/zrf c/e moarte niciodată nu mam spăriet, voinice, 
„Căci in războaiele crunte mă ’ncungiura unii ca tine 
„Şi buzduganul acesta îi culca pe lângă mine. 

„Eu sânt Arbure, copile, Hatman lui Ştefan-cel-Mare, 
„Am slujit supt a tui steaguri patruzăcî de ani de rând, 
„Şi’npatruzăci de războaie crunte şi biruitoare 
„Văzui şi troul Moldovii pe duşmanii săi bătând. 

„Acest voevod a slavii era pentru vrăjmaşi fulger, 

„Iar ţării noastre părinte sau un mântuitoriu înger.' 



(după „Muza Românească") 

„Dar murind iroul Ştefan au apus a ţării soare 
„Şi într un mormânt cu dânsul patria s au îngropat. 
„Acum piste-atâtea veacuri văd de bucurii o zare! 
„Văd că bourul Moldovii din ţărnâ sau rădicat 
„Şi luceşte astăzi iarăşi pe pavăza românească 
„Chiemând ir oii Moldovii din mormânt să vă privească . 

„Iar eu trimis cu solie de patronul ţării noastre, 

„Să vaduc bună voinţă şi să vă blagoslovesc 
t ,Şi să suflu, de să poate întru inimile voastre 
„Cinste şi patriotismul ce neamului românesc 
„Strămoşii Daco-romanii le-au lăsat să moştenească 
„Până ce cu neamuri streine începu să se corcească 

Grăind aceste, el pune pe a sirăjariului frunte 
A sa mână aeroasă, zicând cu glas tunători; 

„Oştenilor, fii Moldovii! Iubiţi patria fierbinte, 

„Fiţi cu râvnă şi credinţă Domnului stăpânitori 
„Şi fiţi aprigi cu vrăjmaşii întocmai ca nişte lei 
„Şi blânzi cu compatrioţii întocmai ca nişte mieiV*. 

Străjariul să înfocară de cuvintele aceste, 

Să umplu de sumeţie, sângele i s’aprinde 
Cinstea, patria şi slava în inima lui sâmţeşte; 

Uită părinţi; uită rude, la care mâhnii gânde 

Uită şi pe Măriuca, uită şi căsătorie 

Cu tot sufletul să ntoarce la sfânta sa datorie. 

Apoi împrejiur el cată şi nu vede nicăire 
Ace cucernică umbră a hatmanului vestit, 

Căci ea sburase în ceruiri la a sa sălăşluire, 

Lângă Voevodul slavii Domnul cel nebiruit, 

Unde petrec toţi oştenii, ce patriei să jărtfesc, 

Unde petrec toţi cinstiţii, ce cu râvnă o slujesc 


ALECU RUSSO (1817-1859) 

Alecu Russo, al cărui nume adevărat e Donici, face 
studiile în Moldova şi în Elveţia. Ajunge judecător la 
Piatra, unde ajută pe Alecsandri la culegerea poezii¬ 
lor populare, în munţii Neamţului. Luând parte activă 
la mişcarea revoluţionară dela 1848, e silit să se ex- 
patrieze şi trecând prin Transilvania, cunoaşte rigorile 

închisorilor ungureşti, 

A scris minunatul poem „Cântarea României , 
„Amintiri" şi „Cugetări . 

D I N „A M I N T I R I“ 

A doua aducere aminte ce iarăşi ca toate aducerile 
aminte, dulce luceşte între flori şi raze aurite, este un 
sat frumos, răschirat între grădini şi copaci pe o vale 
a codrilor Bâcului, cu un păr mare în mijloc. 

Părul din mijlocul satului era odinioară: când di¬ 
vanul unde sfătuia satul, când locul unde poposea voi¬ 
nicelul, străin, până a nu-şi găsi gazdă, când locul^ 
giocurilor băieţilor, când spitalul unde zăcea bolnavii 

nevindecaţi părăsiţi în sărăcia lor de toţi şi de nea¬ 
muri! Balada lui Donciu spune: 


Sub cel păr mare, din sat 
Zace Donciu întrun pat; 

Şi de mult zace, măi frate; 
Nouă ani şi giumătate, 

Şi nouă zile de vară, 

Şi nouă de primăvară; 

Pe de-o parte carnea-i cade, 
Pe de alta viermii-1 roade! 
Neamurile l-au uitat t 


Toată lumea l-au lăsat! 
Numai soră-sa, Stăncuţa, 
Numai soră-sa, drăguţa, 

Nici l-au uitat, nici lăsat, 
Nouă ani că l-au cătat, 
Pernele că i-au mutat, 

Când la umbră, când la soare, 
Când la cap, când la picioare, 
Când la albe brăţîşoare. 


De ce vorbesc de părul satului? Vântul primăverii 
au bătut; peste dealuri, peste văi, peste ani, dorul lea¬ 
gănului mă ajunge; spre codru mi se întorc ochii, şi 
zăresc umbra părului copilăriei mele, care îşi întinde 
ramurile, ca nişte braţe şi îşi scutură florile pe inima 
mea copleşită, răcoroasă. Părul cu locul bătut prin 
prejur de vitele satului ce singure astăzi mai ţin Di¬ 
van; curtea boierească, opcîna strămoşească ce nu se 
mai află, albind pe troscotul verde al ogrăzii mari, 
mare şi întinsă; livada din dosul curţei, biserica cu ţin- 
terimul pestriţ de iarbă lungă, de sulcină aurită şi de 
c ruci negre; cumpăna fântânii dela poartă, aninată de 

tulpina crengoasă; toate trec, dinaintea mea, vii şi în 
mişcare. ’ . 

3 

...Iată pădurea unde alungam mierle, cireşul săl¬ 
batic unde mă băteam cu ţărenaşii: iată colo, colo în 
depărtare, în zarea luncei, pe de asupra pârleazului, 
ţiganca cu desagii, o stahie uscată prietenă cu Mama 
, ce vine să iee băieţii, umbre ce mă fac să tre¬ 
sar şi acum, deşi îm râd încet şi cu iubire. Cât de dulci 


pădurii 

AL. RUSSO 

17 Martie 1819 — 4 Februarie 1859 

sunt amintirile bătăilor de inimă,,.. însă nu desfă- 
tează,,.., nu descânt durerile lumei, nu mângâe de 
înşelăciunile vieţii ca dulcele soare al copilăriei, ali¬ 
nii, prin depărtare, ca soarele ce se vede prin ceaţa 
subţire. Dar serile satului meu, când luna se ridică 
asupra părului şi cumpăna fântânei se părea un cocos¬ 
târc cu pliscul întins.... ce sări sănine! Intr amurgul 
se apropia, cârdurile aducând miroasele câmpurilor 
cu ele, turmele de oi sbierând cu ciobanii fluierând; 
focurile se aprindea dinaintea carelor; fumul stuhului 
se împrăştia în văzduh cu mirosul teilor ce venea dela 
pădure; moşnegii spunea de Turci şi de Tătari, de 
moşul A dam cu barba până’n brâu, ce ţinea plăghiile 
pe genuchi, de Ileana Cozânzeana, de fraţii din lună, 
de lupte şi de năvăliri: vedeam în lună chip de om 
rănit, culcat pe un pat frumos de scoarţe şi de lăicere 
şi sângele bolborosind îi pica alăturea într'un ciubăr 
spart; iar pe fratele ucigaş, osândit din porunca lui 
Dumnezeu, până se va umplea ciubărul, a bea sângele 
nevinovat ce nu încetează a curge dela începutul lu¬ 
mei,,.. Auzeam picătura sângelui; zăream fraţii amân¬ 
doi, unul lungit, al doilea cu capul plecat şi cu părul 
sburlit De atuncea nu m am uitat la lună vreodată 
fără» a-i vedea. 

bogdan petriceicu haşdeu 

Familia Hasdeu, în care patru generaţii şi-au trans¬ 
mis cununa de lauri şi de mirţi, după vorba lm Ale¬ 
xandru Odobescu, numără pe Tadeu, care a scris in 
limba polonă, Alexandru, în limba rusă, Bogdan Pe¬ 
triceicu, care a scris româneşte şi Iulia, în limba iran- 

ceză. ^ , 

Dăm din scrierea lui B. P. Haşdeu, „Răsvan şi 

Vidra", descrierea Nistrului şi a Basarabiei: 

FRAGMENT DIN „RĂZVAN ŞI VIDRA", ACTUL IV 

de Bogdan-P etriceicu Haşdeu 

M’arunc pe cal ca vârtejul, înfig în coastă-i un pinten 
Murgul scutură din coamă, sboară vesel, fuge sprinten, 

Şi cu cât saltă mai tare, şi cu cât mai mult sarta, 

M iscarea-i cea furioasă simţeam că mă răcoria, 

Până cel lăsai în voe, asvârlind din mâni căpăstru: 

Calul, născut în Moldova, mă duse drept pân la Nistru. 
Nistru, apa românească, ce spumegă printre stânci, 
îngropând duşmanii ferii în vâlvorile’i adânci! 

Nistru ale cărui unde altădată ’n zile grele 
Apărau în loc de tunuri hotarele ţerei mele! 

Nistru!... Nistrul... Pân acuma ştiut-am să mă feresc 
De-a trece pe lângă ţermu-i, ca să nu ma ispitesc! 

Pe când scumpa mea Moldovă nu’i departe dela mine 
Astăzi însă de nevoe mă simţii împins la mal, 

69 




t 



f*,', ;i r TT L ": 


•'‘ -v■••■.■■■ .y 


, - 1 .. " : : • "' ' •' • •• . : .: =• .'• 


'•'X‘v A -V 


• v.,;. 

■ J£i 




'-•■v - -•:- : 


|g§; 

©|pii 


mmm.. 

'. ' y • ,'^i 

.-•••?•• • ■ 








ai 


•v, • i'jfflgSMVs ■ wwssat=i ” 






■V^lV-il': 




BOGDAN PETRICEICU HAŞDEU 


Căci dorul fărei răsbate pân şi sufletul de cal! 
Nainte-mi se desveliră, şerpuind ca un balaur 
Holde şi câmpii, în care jucând printre spice de-aur. 

Se zăreau, ca pietricele, presărate pe-un inel. 

Busuioc şi garofiţă, toporaş şi ghiocel; 

Iar prin ele ’n depărtare, un Român muncind la soare. 
Falnic, rumăn, plin de viaţă, se părea şi el o floare!. 

Le văzui acele locuri şi din văz le sărutai, 

Ţara mi unde însuşi iadul par T că se preface ’n rai! 

limba 


N O A S T R A 


Limba noasiră-i o comoară 
In adâncuri înfundată, 

Un şirag de piatră rară 
Pe moşie revărsată. 

Limba noastră-i foc ce arde 
Intrun neam ce fără veste 
S’a trezit din somn de moarte 
Ca viteazul din poveste. 

Limba noastră-i numai cântec 
Doina dorurilor noastre, 

Roiu de fulgere ce spintec 
Nouri negri, zări albastre . 
Limba noastră-i graiul panii 
Când de vânt se mişcă vara... 
In rostirea ei, bătrânii 
Cu sudori sfinfit-au ţara. 
Limba noastră-i vechi izvoade 
Povestiri din alte vremuri; 

Şi cetindu-le ’nşirate, 

Te 'nfiori adânc şi tremuri. 


de Alexe Mateevici 


Limba noastră îi aleasă 
Slavă să ridice ’n ceruri, 

Să ne spue ’n hram şi-acasă 
Veşnicile adevăruri. 

Limba noastră-i limbă sfântă, 
Limba vechilor cazanii 3 
Care-o plâng şi care-o cântă 
Pe la vatra lor ţăranii. 
Inviaţi-vă dar graiul 
Ruginit de multă vreme, 
Ştergeţi slinul, mucegaiul 
In uitarea ’n care geme. 
Strângeţi piatra lucitoare, 

Ce din soare se aprinde 
Şi-ţi avea în revărsare 
Un potop nou de cuvinte. 


Răsări-va o comoară 
Din adâncuri înfundată, 
Un şirag de piatră rară, 
Pe moşie revărsată. 

ALEXE MATEEVICI 

L*) 


de D: C. Moruzi 


Cred că nu va fi lipsit de interes pentru cititor, să-i 
dau o mică schiţă despre vechiul Kişinău, aşa pre¬ 
cum era la 1855, cum l-am văzut şi eu încă cu mulţi 
ani în urmă şi aşa precum sigur o fi fost şi în timpul 
Moldovei, afară bine înţeles de vreo câteva adausuri 
administrative. 

Mai întâiu, de cum treceai apa Bâcului în care se 
bălăciau în voie şi gâştile şi raţele mahalalei, înce¬ 
peau case ţărăneşti, acoperite cu stuf, cu gospodării 
mai mari sau mai mici, după puterea omului, îngrădite 
cu nuiele şi de pe ale căror garduri săreau potaie în¬ 
tregi de câini flămânzi ori numai răi de colţi. întreg 
oraşul fiind clădit pe un strat gros de nisip, acoperit 
numai de un strat de pământ negru, acesta se rnăcina 
curând de roţile trăsurilor, făcându-se una cu stratul 
cel dedesubt. Apoi, vântul şi ploile ducând nisipul tot 
la vale, mijlocul uliţei se tot cobora mereu, până la o 
adâncime de un metru, sau chiar doi pe unele locuri. 
Casele şi împrejurimile rămâneau sus, aşa că părţile 
lăturalnice ale bietei străzi alcătuiau adevărate movi^ 


*) Din romanul „Pribegi în ţară răpită". 

lxţe împodobite cu boz, iarba holerei şi alte lucruri 
scumpe, aruncate de peste garduri, sau lăsate de 
vreun trecător. Cui îi da mâna să se resfeţe în droşcă 
îi mergea bine. Cei pe jos îşi croiau drumul cu picio¬ 
rul fără a se prea uita unde călcau şi dând naştere la 
câte două trei cărăruşe paralele, după lărgimea locu¬ 
lui şi mulţimea nevoilor. 

Ici, colea, câte o casă de popă, cu acoperământ de 
şindrilă, zaplaz înalt şi poartă de scânduri, răzimată 
pe stâlpi de stejari. Când te întâlneai cu vreo casă 


mai mare, în felul caselor boereşti din oraşele noastre 
de judeţ, ştiai de îndată că acea casă dă numele stă¬ 
pânului ei uliţei, fără ca numele acesta să fie numai 
decât boeresc; în uliţa în care se afla vreo biserică, 
lua numele bisericii sau chiar al ctitorului care o zi¬ 
dise. Şi astăzi, sunt încă uliţele Sf. Haralamb, Buna¬ 


vestire, Sf. Iile, Sf. Gheorghe, Ciuflea (aceasta după 
numele ctitorului). După numele proprietarilor de 
case, avem: uliţa lui Baloş, a lui Donici, Pruncu, Ca¬ 
nid, sau a lui Constantin, Andrei, Mihai etc. Mai vin 
numiri de meserii sau de naţionalităţi, precum: uliţa 
casapilor, a cojocarilor, a morarilor, armenească, gre¬ 
cească, turcească, cu toate că nici în copilăria mea 
n am apucat decât doi Turci în Kişinău, (care au mu¬ 
rit şi aceia); în sfârşit, jidovimea alcătuită din trei 
uliţi a Caraibilor, Evreiască şi a Fariseilor. Bine în¬ 
ţeles că acelor străzi, când prin minune nu şi-au 
schimbat numirile cu a vreunui cinovnic, influent sau 
gubernator, ca: Kiprianof, Astapof şi alţii, li s’au ru- 
sit numele de nu le mai recunoşti. Uliţa lui Baloş a 
devenit Balsovskaia; a lui Donici, Doncievskaia 

(par că ar fi fost bulgar săracul), a lui Pruncu Prun- 
culskaia, Kasapşkaia, şi aşa mai departe. 

Jidovimea şi cu uliţele armenească şi turcească, şi 
chiar uliţa Sf. Haralamb, aveau alta înfăţişare decât 
cele de jos: era partea negustorească a oraşului. 
Acolo întâlneai dughene cum mai erau nu tocmai de 
demult, la Iaşi, pe uliţa mare, alăturea de Mitropolia 
veche: cu nişte stâlpi groşi, alcătuind un fel de galerie 
acoperită înaintea lor, cu obloane de fer la uşe şi 
ferestre. Mai dai pe acolo de câte o tarabă pe care 
şedea greceşte vreun negustor bătrân, cu antereu şi 
ghiubea, şapcă cu cozoroc şi nişte ochelari mari pe 
vârful nasului. Acela, dacă nu era nici grec, nici ar¬ 
mean, apoi ştiai la sigur că e moldovean curat! 

Astăzi uliţele vechiului Kişănău sunt aproape 
drepte toate şi oarecum lărguţe, cu toate că par 
strimte faţă cu acelea din Kişănăul modern. Pe atunci 
însă erau strâmte şi încâlcite toate. In mijlocul unei 
răspântii, dădeai şi de câte o clădire de piatră, ro¬ 
tundă, fără ferestre, având două uşi şi un diametru 
dela şase şi până la opt metri, înaltă şi boltită cu fere- 
deul cel turcesc. Era un post de poliţie, unde îmbră¬ 
caţi în mantale soldăţeşti şi înarmaţi cu... halebarde 
aşteptau liniştiţi la căldură, să vii să-i chemi, pentru 
ca să te scoată’ din mâna hoţilor. Când li se ura şe- 
zând, mai făceau câte un şpaţir prin cvartalul lor, dar 
tot câte doi, bine înarmaţi cu halebarde, ca Doamne 
fereşte, să nu dea prilej vreunor răi să bată om împă¬ 
rătesc! Rar însă se întorceau cu cozile halebardelor 
întregi; căci hoţii de vagabonzi sau bieţivi îi pândeau 
pe bieţii oamenii împăratului la vreo strâmtoare. A- 
tunci uliţa fiind strâmtă şi halebardele lungi, cozile se 


75 


rupeau tocmai pe şira spinării grdavolului, care zbera 
în zadar: „Caraul! Caraul!", După ce se săturau bine, 
unii de dat şi alţii de sbierat, fiindcă şi hoţii, vaga¬ 
bonzii şi beţivii erau şi ei tot oamenii împărăteşti, 
adică unia numai vernopodanâie, iar alţii, chiar os¬ 
taşi slujitori de ai ţarului, cei învingători îi luau pe cei 
învinşi la braţ, până la ceainăria cea mai apropiată, 
unde se cinsteau cu ceai, cu votki (mai mult votki 
decât ceai), după care se despărţeau buni prieteni; 
dar cu halebardele în stare proastă. Aşa se făcea paza 
de noapte, ba şi acea de zi, în oraşul Kişinău, din anul 
mântuirii 1855-lea! 


1 

PRIBEGI ÎN ŢARĂ RĂPITĂ (roman) 

— FRAGMENT — 

de D. C. Moruzi 

INTRE DOI BOIERI BASARABENI 

— „Slută treabă, vere Alecule! Cică o să ne vie zi¬ 
lele acestea oaste papistăşească la Kişinău!", „Ia 
taci vere Mihalache! De aceia ca peste Prut? 
„Chiar de aceia bată-i necazul să-i bată! Cic’au făcut 
o grămadă de blestemăţii prin Iaşi şi pe unde au tre¬ 
cut, N’auziai ce povestiau boerii de dincolo? , 

— „Dar nu mai crede, vere Mihalache! Nu vezi că 
Ruşii îi snopesc pe aliaţi în toate zilele? Şi să aibă 
mutră sa se pună de pricină cu Rusul, căruia nici 
Napoleon cel Mare n’a avut ce-i face? Tocmai ei care 
au fost gazda bătăilor pe unde sau arătat? Se poate? 

— „Deh, vere Alecule; o fi şi cum zici d-ta! Dar 
mie parcă’mi miroase ,că gazda bătăilor nu mai sunt 
Austriacii, dar chiar Ruşii noştri, cu toată lauda lor. 
Apoi să ţi-o spun curat: De-ar veni Nemţii nu m’aş 
prăpădi cu firea de dorul Ruşilor, Ştii vorba lui Io¬ 
ni ţă Sturdza-Vodă: „pe Ruşi nu i am chemat eu şi 
nici noi plânge când sor duce!" 

* 

Da.r să revenim la. Basarabia noastră, trup din tru¬ 
pul Moldovei, In anul 1812, prin tratatul dela Bucu¬ 
reşti, ne-au răpit-o fără niciun drept, fără luptă, nici 
vărsare de sânge, alipind-o de marele Imperiu Ru¬ 
sesc, Să vedem ce era Basarabia pe atuncia? Partea 
dinspre miazănoapte, precum şi cea dinspre miazăzi 
până la Dunăre, alcătuiau pe atuncia două pustiuri 
mari, denumite; cea dintâiu ,,Raiaua Hotinului**, cea¬ 
laltă „Buceagur, precum pustiu rămăsese până mai 
deunăzi, Bărăganul nostru din jurul Brăilei, Numai 
trapezul a cărui bază este Prutul, dela Noua-Suliţă, 
până la Dunăre, iar laturea de sus, apa Nistrului, cam 
dela Otachi până la Bender, era locuit; parte de că¬ 
tre clacaşii întinselor moşii boiereşti sau mănăstireşti, 
iar parte de către răzăşii şi mazilii urmaşii lipcanilor, 
seimenilor, călăraşilor şi arcaşilor lui Ştefan Vodă şi 
ai lux Vasile Lupul, prefăcuţi însă pe vremurile de 

restrişte şi umiliri, în paşnici plugari sau păstori de 
vite. 


In asemenea întocmiri, nu cred că la închiderea Pru¬ 
tului, populaţia moldovenească din întreaga Basara¬ 
bie, cu sate şi oraşe, să se fi urcat la mai mult de două, 
trei sute de mii, îndată însă după deschiderea graniţei 
dela Nistru, oraşele se umplură de negustori velico- 
ruşi lipoveni, Ieşi şi ovrei, desfiinţând cu totul negus- 
torimea şi breslele moldoveneşti. Raiaua Hotinului se 
înlocui cu sate rutene, menite să slavizeze pe Moldo¬ 
veni, pe când se întâmplă cu totul altfel; iar Buceagul 
fu locuit în parte mai mică, cu colonişti Germani şi 
Cazaci, precum şi cu Bulgarii fugiţi de peste Dunăre. 
In sfârşit procesul de desnaţionalizare vi l-am arătat 
în toate fazele lui, mai mult sau mai puţin odioase, 

dăinuind până şi în ziua de astăzi şi al cărei ultim 
simptom a fost caraghioasa afirmare, aruncată în plină 
Dumă, de către adevăraţii Ruşi; Teodor Kxupenski şi 
Victor Sinadinos! Să vedem acuma ce este Basarabia 
în anul 1912, adică după 100 ani de cotropire şi de 
opinteli de tot soiul pentru a o rusifica. După statis¬ 
tica statului major rusesc pentru recrutare în Basa¬ 
rabia şi pe care am consultat-o la d-1 Zamfir Arbore 
acasă în Bucureşti, la anul 1905, elementul românesc 
se urca la două milioane de suflete, cu toate că mulţi 
Români au fost ademeniţi de guvern,\ să se aşeze în 
Caucazia, la Taşkent,i pe malurile Amurului şi toc¬ 
mai şi până în Manciuria, Netăgăduit că cei trecuţi 
in acea statistică, îşi păstraseră limba, moravurile şi 
obiceiurile şi că vorbeau prost ruseşte sau de loc; 
căci altfel ar fi greu de înţeles ca statul major, să 
treacă nişte Ruşi neaoşi, în rubrica Moldovenilor, nu- 

j 3 * _ 

mai dintr’o pornire de filormânism îndrăcit. Este de 
însemnat apoi, că din cei patru, ori cinci sute de mii 
de Români dela 1812, boerii adevăraţi moldoveni, au 
dispărut în mare parte, vânzându-şi sau arendându-şi 
moşiile şi reîntorcându-se peste Prut, 

Din negustorii moldoveni, nici urmă n'a mai rămas; 
dar să zicem că s’au prefăcut în posesori* sau chiar 
unii în proprietari de moşii; şi totuşi statul major ru¬ 
sesc este silit să recunoască, cum că din 1/4 de milion 
de Moldoveni, pe care Tau găsit Ruşii la 1812, numă¬ 
rul lor la 1905 era de opt ori mai mare. Ce încheere 
trageţi d-voastră, iubiţi cetitori, din toate câte vi le-am 
înşirat în această carte, acuma când cunoaşteţi Ba¬ 
sarabia ca si mine? Fost-au oare aceleaşi afinităţi de 
simpatii între Slavii şi Latinii de peste Prut, ca între 

Germani şi Gallo-Romani? Erau Moldovenii Basara- 
beni în întocmiri de cultură şi de libertate sub oblăn- 
duirea rusească, mai superioare, decât fraţii lor din 
Moldova şi apoi din Regatul Român? Fost-au între 
Ruşi şi Basarabieni legături de familie atât de nume¬ 
roase ca între poporul Francez şi cel german din El- 
zaţia. 

Francezii se făleau cu Elzaţienii lor, pe când Basa- 
rabenii erau siliţi să se ruşineze de neamul lor Româ¬ 
nesc, pentru a putea trăi între ale lor; iar, cei lipsiţi 
de mijloace, pentru a-şi putea agonisi pâinea lor zil¬ 
nică prin slujbe fără însemnătate. In 100 ani fost-a 
măcar un singur guvernator Basarabian? Dar nici uni¬ 
tate de credinţă, nu poate exista, nu numai între Ba- 
sarabeni şi Ruşi, dar nici între Ruşi si celelalte bi- 
serici Ortodoxe, cât timp vor avea pe un mirean, în¬ 
surat, Ţarul tuturor Ruşilor, ca Preşedintele Sinodului 
Rusesc! Iată de ce toate sforţările de a slaviza popo¬ 
rul Basarabean, au rămas şi vor rămânea pururea za¬ 
darnice, Se uită un mare adevăr istoric, un principiu 
etnologic, bine dovedit şi recunoscut ca elementar de 
toată omenirea cultă; niciodată un neam mai vechi în 
lumină şi civilizaţie, nu se poate contopi şi pierde în- 
trun neam barbar, chiar atunci când din împrejurări 
şi-ar fi pierdut acele însuşiri, păstrându-şi numai 
limba. Una din numeroasele probe ce ni le dă trecutul 
lumei, este chiar istoria Ruşilor, cuceriţi de către Mon¬ 
goli; fiindcă cuceritorii erau mai barbari decât cuce¬ 
riţii, ei sau pierdut, în mare parte, în neamul rusesc şi 
apoi au dispărut cu totul, lăsând ceva urme atavice 
în fiziologia şi mentalitatea rusească. 

De aceea se deosibesc şi astăzi Ruşii, de celelalte 
popoare slave, rămase libere de invazia acelor barbari. 
Oricât de mic a fost numărul latinilor din Basara¬ 


bia şi de mare numărul Slavilor, oricât de amărâtă 
ie-a fost vieaţa de cuceriţi, departe de a se nimici, 
sau împărţit şi niciodată nu se vor putea slaviza. Dim¬ 
potrivă ei vor latiniza pe Slavi, Dovadă Rutenii din 
Raiaua Hotinului! Mai treacă peste mândrii noştrii 
Moldoveni din Basarabia, şi câte au mai trecut peste 
dânşii în 100 de ani că tot Moldoveni vor rămânea. 
Vorba lor, mă rogi Apa curge, pietrele rămân. 

PRINOSUL BASARABIEI IN LITERATURA 


ROMÂNEASCĂ 


de Pan Halippa 


Luând primul contact cu publicul intelectual din 
capitala Basarabiei, Societatea Scriitorilor Basara- 

beni, de curând înfiinţată, ţine să facă următoarea de¬ 
claraţie : 

Scrisul românesc în Basarabia datează de mult. 
Noi, Basarabean, ne mândrim de a fi dat literaturii 
româneşti pe Alexandru Donici, făuritorul fabulei la 
Români şi pe Cavalerul Constantin Stamati, creatorul 
„Străjărului taberîi“, ce a premers „Sentinela ro¬ 
mână a lui Vas iil e Alecsandri, Amândoi, ace şti Basa- 
rabeni au ilustrat literatura românească în prima ju¬ 
mătate a secolului trecut, 

Alecu Russo, care a scris măreţul poem „Cântarea 
României şi a fost îndrumătorul literaturii noastre 
spre folklorul românesc, nesecatul izvor de împrospă¬ 
tare a limbii literare artistice, este de asemenea, de 
origine din Basarabia, El a ilustrat scrisul românesc 
tot în prima jumătate a veacului trecut. Tot Basara¬ 
bean a fost şi Bogdan Petrieeicu-Haşdeu, care a creiat 
nu numai în domeniul literar, dar şi în istorie, filologie 
şi filosofic, ridicându-se ca un geniu atot cuprinzător 

şi răzbunând muţenia silită a fraţilor lui basarabeni 
de sub stăpânirea despotică a Ţarilor Rusiei. El a do 
minat literatura românească în jumătatea a doua a 

veacului trecut. 

Tot Basarabia i-a dat pe povestitorul Ştefan Basa- 
rabeanu (Dr. Victor Crasescu-Crasiuc), pe romancie¬ 
rii Dumitru Moruzzi şi Constantin Stere, pe literaţii 
Zamfir Arbore, Dr. Leon Guţu şi Axenţie Frunză, 
care au activat pe ogorul literaturii româneşti, în ul¬ 
timul pătrar al secolului trecut şi primul pătrar al 

secolului nostru. 

Dintre scriitorii români basarabeni care s au ilus¬ 
trat dela prima revoluţie rusească din 1905 şi până 
la Unirea Basarabiei cu Patria, şi mai târziu, să-î 
pomenim doar pe aceia care s au strămutat in lumea 
umbrelor şi a nemuririi: Sergiu Victor Cujbă, pr. 
Alexie Mateevici, Tudose Roman, Leon Donici Do- 

bronravov, Olga Vrabie, Liuba Dumitriu, 

Numai din înşiruirea aceasta de nume, oricine va 
înţelege că Basarabia, cu toate greutăţile vremii 
prin care a trecut şi cu tot regimul de apăsare de 
mai bine de o sută de ani, sub Rusia ţaristă şi des¬ 
potică, na fost un pământ sterp spiritualiceşte şi 
a rodit destulă holdă literară, românească. Frântura 
neamului românesc, aşezată între Prut şi Nistru, a 
dat din sânul ei meşteri ai cuvântului scris româ¬ 
neşte, care au căutat să înfăţişeze provincia natală 
cu priveliştile ei pline de farmec, cu aşezările ome¬ 
neşti de pe colinele, văile şi şesurile ei, cu gloata plu¬ 
garilor moldoveni de prin sate şi cu amestecul de 
oameni de strânsură şi pripas de prin târgurile şi 
oraşele basarabene, cu obiceiurile, credinţele şi nă- 

zuinţele poporului de baştină, cu traiul claselor şi 
ale unor suflete răsărite din mulţimea anonimă a lo¬ 
cuitorilor pământului nostru, 

O parte, şi poate cea mai însemnată, dintre meş¬ 
terii scrisului basarabean, neputându-se împăca cu 
regimul de oprelişte din Basarabia răpită, au plecat 
peste Prut şi acolo şi-au desfăşurat în voie puterile 
de creaţiune, în frunte sau alături de scriitori ro¬ 
mâni, descriind suferinţele celor de acasă şi protes¬ 
tând cu glas tare şi, uneori, profetic împotriva ră¬ 
pitorilor şi opresorilor moscoviţi. 

Altă parte din mânuitorii condeiului din Basara¬ 
bia au rămas în provincia natală şi au căutat să-şi 
facă datoria în măsura posibilităţilor, turnând cu 
smerenie, dar din toata inima şi cu stăruinţă, untde¬ 
lemnul sufletului lor ales, în candela românismului. 
Ne facem o pioasă datorie de a-i pomeni pe; Teodor 
Vâtnav, Ioan Sârbu, Alexis Nacco, Gheorghe Păun, 
Matei Donici Vasile Ouatu şi Mihail Minciună, Dr, 
Ştefan Osinevici, — izvoditori de versuri şi proză; 
preoţii: Luca Laşcu, Vladimir Baltaga, Elefterie Mi- 
halevici, Spiridon Plămădeală, Constantin Partenie, 
Teodor Florea, Andrei Murafa şi Mihail Ciachir, — 

> ; pe Ştefan Mărgeală, Iacob 
Hâncu, Ioan Doncev, Gheorghe Codreanu şi Petre 
Bragă — scriitori didactici; pe Iustin Fraţiman şi 
Paul Gore, cercetători ai trecutului basarabean şi 
pe Nicolae N. Alexandri şi Simion Murafa, popula¬ 
rizatori de idei naţionale, culturale şi religioase. Şi 
pentru a isprăvi cu pomelnicul răposaţilor scriitori 
basarabeni, să-i înşirăm şi pe aceia care, deşi Mol¬ 
doveni, au scris în ruseşte; Alexandru Tadeu Hâj- 

den, Alexandru Scarlat Sturdza, Constantin C. Sta- 
mati-Ciurea, Pavel Cruşevan, Gheorghe Gore, Olga 
Nacco, preotul Neculai Laşcu, Vasile L, Laşcu şi 

Arsenie Stadniţchi, 

In faţa acestui pomelnic impunător de scriitori, 
care au ilustrat Basarabia natală, noi, cei de astăzi, 
care ue-am adunat. în Societatea Scriitorilor Basa- 
rateni, ţinem de datoria noastră să mărturisim o ve¬ 
neraţie adâncă pentru înaintaşii care ne-au mvaţat 
să ne iubim ţara, neamul din care ne tragem şi limba 
noastră moldovenească, pentru care ei au. U P a 
vitejeşte şi au suferit deseori ca nişte mucenici. 

De altfel, ca mânuitori ai condeiului, care am îm¬ 
brăţişat scrisul literar, ne dăm seama că o litera¬ 
tură, cât de cât desăvârşită, nu putem face în altă 
limbă decât a poporului nostru, care a creiat şi a 

păstrat limba în care scrim. 

Cum am 1 putea înţelege lumea lui Dumnezeu, cum 
am isbuti să rupem peceţile de pe tainele ascunse 
ale destinului, ale vieţii, ale iubirii, ale morţii şi ale 
întregii întinderi de gândire, dacă n'am şti să vedem 
cu ochi înţelegători cele ce ne înconjoară, dacă n'am 
fi în stare să ne folosim de limba părinţilor noştri, 
în care ei au adunat înţelepciunea de veacuri, au 
condensat simţimintele clocotitoare ale atâtor rân¬ 
duri de străbuni şi au zugrăvit frumuseţea rumenă a 
atâtor răsărituri şi apusuri de soare, minunea multi¬ 
coloră a atâtor curcubeîe deasupra văilor şi dealu¬ 
rilor noastre şi vraja sclipitoare de argint a lunii 
peste apele Nistrului, Prutului, iazurile, lacurilor şi 
Mării, — toate ale noastre aşa cum a vrut Cel de 
Sus?! Şi cum an putea cuceri gloria ţării noastre în- 

tregi, înainte de a fi cucerit inima poporului nostru 
şi sufletul locurilor natale?! 


Şi să ne fie îngăduit a mărturisi că regionalismul 
nostru, care ar putea să-şi albă îndreptăţirea chiar 
şi cu nuanţa aceea de îndărătnicie a boierului de 
prin părţile noastre — Mihalcea Hâncu, — în rea¬ 


litate nu-i decât o poartă de intrare a Basarabeni- 
l°r în gospodăria neamului întreg, în obştea Rornâ- 
niei-Mari, dela Nistru pânla Tisa, dela Hotin la Bal- 


să ne organizăm vieaţa şi munca 
aici, acasă, pentru ca să grăbim cu o clipă mai de¬ 
vreme desăvârşirea organizării ţării întregi, pe care 
au visat-o premergătorii noştri şi pentru înfăptuirea 
căreia au luptat alături de fraţii din alte provincii! 

B l B L I 0 G RAF I E 


La întocmirea culegerii ele fiiţa, ne - sin folosit de următoarele 
publîcaţiuni: 

Pentru Basarabia, culegere de texte privitoare la ţara, tre¬ 
cutul, literatura şi starea actuală a fraţilor basarabeni, întoc¬ 
mită de D, Munteanu-Râmnic, Ploieşti, 1912, 

2, Studii literare, (Poetul basarabean AL Mateevici), (Univer¬ 
sala, Bucureşti), de P. V, Haneş. 

3, AL Mateevici, Poezii, publicate cu o prefaţă de P« V, Haneş, 

Editura Casei Şcoalelor, 1926, 

4 t Sufletul Românesc în Basarabia de azi, (în „Cuvântări 1 *, 
1930), de V. V. Haneş, 

5, Cărturarii Basarabeni, de Gheorghe Bezviconi, Chişinău, 
1940. 

6. Cântece şi versuri alese, din cei mai buni scriitori români, 

(cu cinilice), Chişinău, 1911, 

7, Itinerar, revista scriitorilor basarabeni. 

8. Scriitorii Basarabeni, de P, V, Haneş, 

